pli: No ce paṭinissajjati, āpatti dukkaṭassa.


layer: root

title_pli: Theravāda Vinaya Mahāvibhaṅga

pli: Sutvā na vadanti, āpatti dukkaṭassa.


pli: So bhikkhu saṅghamajjhampi ākaḍḍhitvā vattabbo—


pli: “māyasmā evaṁ avaca. Na ca bhikkhū chandagāmino, na ca bhikkhū dosagāmino, na ca bhikkhū mohagāmino, na ca bhikkhū bhayagāmino.


pli: Āyasmā kho kuladūsako pāpasamācāro. Āyasmato kho pāpakā samācārā dissanti ceva suyyanti ca. Kulāni cāyasmatā duṭṭhāni dissanti ceva suyyanti ca. Pakkamatāyasmā imamhā āvāsā. Alaṁ te idha vāsenā”ti.


pli: Dutiyampi vattabbo.


pli: Tatiyampi vattabbo.


pli: Sace paṭinissajjati, iccetaṁ kusalaṁ.


pli: So bhikkhu samanubhāsitabbo.


pli: “Evañca pana, bhikkhave, samanubhāsitabbo.


pli: Byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Ayaṁ itthannāmo bhikkhu saṅghena pabbājanīyakammakato bhikkhū chandagāmitā dosagāmitā mohagāmitā bhayagāmitā pāpeti.


pli: So taṁ vatthuṁ na paṭinissajjati.


pli: Yadi saṅghassa pattakallaṁ, saṅgho itthannāmaṁ bhikkhuṁ samanubhāseyya tassa vatthussa paṭinissaggāya.


pli: Esā ñatti.


pli: Suṇātu me, bhante, saṅgho.


pli: Saṅgho itthannāmaṁ bhikkhuṁ samanubhāsati tassa vatthussa paṭinissaggāya.


pli: Yassāyasmato khamati itthannāmassa bhikkhuno samanubhāsanā tassa vatthussa paṭinissaggāya, so tuṇhassa; yassa nakkhamati, so bhāseyya.


pli: Dutiyampi etamatthaṁ vadāmi …pe…


pli: tatiyampi etamatthaṁ vadāmi …pe….


pli: Samanubhaṭṭho saṅghena itthannāmo bhikkhu tassa vatthussa paṭinissaggāya.


pli: Khamati saṅghassa, tasmā tuṇhī, evametaṁ dhārayāmī’”ti.


pli: Ñattiyā dukkaṭaṁ,


pli: dvīhi kammavācāhi thullaccayā,


pli: Saṅghādisesaṁ ajjhāpajjantassa ñattiyā dukkaṭaṁ, dvīhi kammavācāhi thullaccayā paṭippassambhanti.


pli: Saṅghādisesoti


pli: saṅghova tassā āpattiyā parivāsaṁ deti, mūlāya paṭikassati, mānattaṁ deti, abbheti; na sambahulā, na ekapuggalo. Tena vuccati—“saṅghādiseso”ti,


pli: tasseva āpattinikāyassa nāmakammaṁ adhivacanaṁ. Tenapi vuccati “saṅghādiseso”ti.


pli: Dhammakamme dhammakammasaññī na paṭinissajjati, āpatti saṅghādisesassa.


pli: Dhammakamme vematiko na paṭinissajjati, āpatti saṅghādisesassa.


pli: Dhammakamme adhammakammasaññī na paṭinissajjati, āpatti saṅghādisesassa.


pli: Adhammakamme dhammakammasaññī, āpatti dukkaṭassa.


pli: Adhammakamme vematiko, āpatti dukkaṭassa.


pli: Adhammakamme adhammakammasaññī, āpatti dukkaṭassa.


pli: Anāpatti—


pli: asamanubhāsantassa,


pli: paṭinissajjantassa,


pli: ummattakassa,


pli: ādikammikassāti.


pli: “Uddiṭṭhā kho, āyasmanto, terasa saṅghādisesā dhammā, nava paṭhamāpattikā, cattāro yāvatatiyakā.


pli: Yesaṁ bhikkhu aññataraṁ vā aññataraṁ vā āpajjitvā yāvatīhaṁ jānaṁ paṭicchādeti tāvatīhaṁ tena bhikkhunā akāmā parivattabbaṁ.


pli: Parivutthaparivāsena bhikkhunā uttari chārattaṁ bhikkhumānattāya paṭipajjitabbaṁ.


pli: Ciṇṇamānatto bhikkhu yattha siyā vīsatigaṇo bhikkhusaṅgho tattha so bhikkhu abbhetabbo.


pli: Ekenapi ce ūno vīsatigaṇo bhikkhusaṅgho taṁ bhikkhuṁ abbheyya, so ca bhikkhu anabbhito, te ca bhikkhū gārayhā, ayaṁ tattha sāmīci.


pli: Parisuddhetthāyasmanto. Tasmā tuṇhī, evametaṁ dhārayāmī”ti.


pli: Terasakaṁ niṭṭhitaṁ.


pli: Tassuddānaṁ


pli: Vissaṭṭhi kāyasaṁsaggaṁ,


pli: duṭṭhullaṁ attakāmañca;


pli: Sañcarittaṁ kuṭī ceva,


pli: vihāro ca amūlakaṁ.


pli: Kiñcilesañca bhedo ca,


pli: tasseva anuvattakā;


pli: Dubbacaṁ kuladūsañca,


pli: saṅghādisesā terasāti.


pli: Saṅghādisesakaṇḍaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 2. Kāyasaṁsaggasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena āyasmā udāyī araññe viharati.


pli: Tassāyasmato vihāro abhirūpo hoti dassanīyo pāsādiko, majjhegabbho, samantāpariyāgāro,


pli: pānīyaṁ paribhojanīyaṁ sūpaṭṭhitaṁ,


pli: pariveṇaṁ susammaṭṭhaṁ.


pli: Bahū manussā āyasmato udāyissa vihārapekkhakā āgacchanti.


pli: Aññataropi brāhmaṇo sapajāpatiko yenāyasmā udāyī tenupasaṅkami; upasaṅkamitvā āyasmantaṁ udāyiṁ etadavoca—


pli: “icchāma mayaṁ bhoto udāyissa vihāraṁ pekkhitun”ti.


pli: “Tena hi, brāhmaṇa, pekkhassū”ti,


pli: avāpuraṇaṁ ādāya ghaṭikaṁ ugghāṭetvā kavāṭaṁ paṇāmetvā vihāraṁ pāvisi.


pli: Sopi kho brāhmaṇo āyasmato udāyissa piṭṭhito pāvisi.


pli: Sāpi kho brāhmaṇī tassa brāhmaṇassa piṭṭhito pāvisi.


pli: Atha kho āyasmā udāyī ekacce vātapāne vivaranto ekacce vātapāne thakento gabbhaṁ anuparigantvā piṭṭhito āgantvā tassā brāhmaṇiyā aṅgamaṅgāni parāmasi.


pli: Atha kho so brāhmaṇo āyasmatā udāyinā saddhiṁ paṭisammoditvā agamāsi.


pli: Atha kho so brāhmaṇo attamano attamanavācaṁ nicchāresi—


pli: “uḷārā ime samaṇā sakyaputtiyā ye ime evarūpe araññe viharanti.


pli: Bhavampi udāyī uḷāro yo evarūpe araññe viharatī”ti.


pli: Evaṁ vutte, sā brāhmaṇī taṁ brāhmaṇaṁ etadavoca—


pli: “kuto tassa uḷārattatā.


pli: Yatheva me tvaṁ aṅgamaṅgāni parāmasi evameva me samaṇo udāyī aṅgamaṅgāni parāmasī”ti.


pli: Atha kho so brāhmaṇo ujjhāyati khiyyati vipāceti—


pli: “alajjino ime samaṇā sakyaputtiyā dussīlā musāvādino.


pli: Ime hi nāma dhammacārino samacārino brahmacārino saccavādino sīlavanto kalyāṇadhammā paṭijānissanti.


pli: Natthi imesaṁ sāmaññaṁ natthi imesaṁ brahmaññaṁ, naṭṭhaṁ imesaṁ sāmaññaṁ naṭṭhaṁ imesaṁ brahmaññaṁ,


pli: kuto imesaṁ sāmaññaṁ kuto imesaṁ brahmaññaṁ, apagatā ime sāmaññā apagatā ime brahmaññā.


pli: Kathañhi nāma samaṇo udāyī mama bhariyāya aṅgamaṅgāni parāmasissati.


pli: Na hi sakkā kulitthīhi kuladhītāhi kulakumārīhi kulasuṇhāhi kuladāsīhi ārāmaṁ vā vihāraṁ vā gantuṁ.


pli: Sace kulitthiyo kuladhītaro kulakumāriyo kulasuṇhāyo kuladāsiyo ārāmaṁ vā vihāraṁ vā gaccheyyuṁ, tāpi samaṇā sakyaputtiyā dūseyyun”ti.


pli: Assosuṁ kho bhikkhu tassa brāhmaṇassa ujjhāyantassa khiyyantassa vipācentassa.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma āyasmā udāyī mātugāmena saddhiṁ kāyasaṁsaggaṁ samāpajjissatī”ti.


pli: Atha kho te bhikkhū āyasmantaṁ udāyiṁ anekapariyāyena vigarahitvā bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe bhikkhusaṅghaṁ sannipātāpetvā āyasmantaṁ udāyiṁ paṭipucchi—


pli: “saccaṁ kira tvaṁ, udāyi, mātugāmena saddhiṁ kāyasaṁsaggaṁ samāpajjasī”ti?


pli: “Saccaṁ, bhagavā”ti.


pli: Vigarahi buddho bhagavā—


pli: “ananucchavikaṁ, moghapurisa, ananulomikaṁ appatirūpaṁ assāmaṇakaṁ akappiyaṁ akaraṇīyaṁ.


pli: Kathañhi nāma tvaṁ, moghapurisa, mātugāmena saddhiṁ kāyasaṁsaggaṁ samāpajjissasi.


pli: Nanu mayā, moghapurisa, anekapariyāyena virāgāya dhammo desito no sarāgāya …pe…


pli: kāmapariḷāhānaṁ vūpasamo akkhāto.


pli: Netaṁ, moghapurisa, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Yo pana bhikkhu otiṇṇo vipariṇatena cittena mātugāmena saddhiṁ kāyasaṁsaggaṁ samāpajjeyya hatthaggāhaṁ vā veṇiggāhaṁ vā aññatarassa vā aññatarassa vā aṅgassa parāmasanaṁ, saṅghādiseso”ti.


pli: Yo panāti


pli: yo yādiso …pe…


pli: bhikkhūti


pli: …pe… ayaṁ imasmiṁ atthe adhippeto bhikkhūti.


pli: Otiṇṇo nāma


pli: sāratto apekkhavā paṭibaddhacitto.


pli: Vipariṇatanti


pli: rattampi cittaṁ vipariṇataṁ.


pli: Duṭṭhampi cittaṁ vipariṇataṁ.


pli: Mūḷhampi cittaṁ vipariṇataṁ.


pli: Api ca rattaṁ cittaṁ imasmiṁ atthe adhippetaṁ vipariṇatanti.


pli: Mātugāmo nāma


pli: manussitthī, na yakkhī na petī, na tiracchānagatā. Antamaso tadahujātāpi dārikā, pageva mahattarī.


pli: Saddhinti


pli: Kāyasaṁsaggaṁ samāpajjeyyāti


pli: ajjhācāro vuccati.


pli: Hattho nāma


pli: kapparaṁ upādāya yāva agganakhā.


pli: Veṇī nāma


pli: suddhakesā vā, suttamissā vā, mālāmissā vā, hiraññamissā vā, suvaṇṇamissā vā, muttāmissā vā, maṇimissā vā.


pli: Aṅgaṁ nāma


pli: hatthañca veṇiñca ṭhapetvā avasesaṁ aṅgaṁ nāma.


pli: Āmasanā, parāmasanā, omasanā, ummasanā, olaṅghanā, ullaṅghanā, ākaḍḍhanā, patikaḍḍhanā, abhiniggaṇhanā, abhinippīḷanā, gahaṇaṁ, chupanaṁ.


pli: Āmasanā nāma


pli: āmaṭṭhamattā.


pli: Parāmasanā nāma


pli: itocito ca sañcopanā.


pli: Omasanā nāma


pli: heṭṭhā oropanā.


pli: Ummasanā nāma


pli: uddhaṁ uccāraṇā.


pli: Olaṅghanā nāma


pli: heṭṭhā onamanā.


pli: Ullaṅghanā nāma


pli: Ākaḍḍhanā nāma


pli: āviñchanā.


pli: Patikaḍḍhanā nāma


pli: patippaṇāmanā.


pli: Abhiniggaṇhanā nāma


pli: aṅgaṁ gahetvā nippīḷanā.


pli: Abhinippīḷanā nāma


pli: kenaci saha nippīḷanā.


pli: Gahaṇaṁ nāma


pli: gahitamattaṁ.


pli: Chupanaṁ nāma


pli: phuṭṭhamattaṁ.


pli: Saṅghādisesoti


pli: …pe… tenapi vuccati “saṅghādiseso”ti.


pli: Itthī ca hoti itthisaññī sāratto ca bhikkhu ca.


pli: Naṁ itthiyā kāyena kāyaṁ āmasati parāmasati omasati ummasati olaṅgheti ullaṅgheti ākaḍḍhati patikaḍḍhati abhiniggaṇhāti abhinippīḷeti gaṇhāti chupati, āpatti saṅghādisesassa.


pli: Itthī ca hoti vematiko sāratto ca.


pli: Bhikkhu ca naṁ itthiyā kāyena kāyaṁ āmasati parāmasati …pe…


pli: gaṇhāti chupati, āpatti thullaccayassa.


pli: Itthī ca hoti paṇḍakasaññī sāratto ca.


pli: Itthī ca hoti purisasaññī sāratto ca.


pli: Itthī ca hoti tiracchānagatasaññī sāratto ca.


pli: Paṇḍako ca hoti paṇḍakasaññī sāratto ca.


pli: Bhikkhu ca naṁ paṇḍakassa kāyena kāyaṁ āmasati parāmasati …pe…


pli: Paṇḍako ca hoti vematiko sāratto ca.


pli: gaṇhāti chupati, āpatti dukkaṭassa.


pli: Paṇḍako ca hoti purisasaññī sāratto ca.


pli: Paṇḍako ca hoti tiracchānagatasaññī sāratto ca.


pli: Paṇḍako ca hoti itthisaññī sāratto ca.


pli: Puriso ca hoti purisasaññī sāratto ca.


pli: Bhikkhu ca naṁ purisassa kāyena kāyaṁ āmasati parāmasati …pe…


pli: Puriso ca hoti vematiko …pe…


pli: puriso ca hoti tiracchānagatasaññī …


pli: puriso ca hoti itthisaññī …


pli: puriso ca hoti paṇḍakasaññī sāratto ca.


pli: Tiracchānagato ca hoti tiracchānagatasaññī sāratto ca.


pli: Bhikkhu ca naṁ tiracchānagatassa kāyena kāyaṁ āmasati parāmasati …pe…


pli: Tiracchānagato ca hoti vematiko …pe…


pli: tiracchānagato ca hoti itthisaññī …


pli: tiracchānagato ca hoti paṇḍakasaññī …


pli: tiracchānagato ca hoti.


pli: Purisasaññī sāratto ca.


pli: gaṇhāti chupati, āpatti dukkaṭassa.


pli: Ekamūlakaṁ niṭṭhitaṁ.


pli: Dve itthiyo dvinnaṁ itthīnaṁ itthisaññī sāratto ca.


pli: Bhikkhu ca naṁ dvinnaṁ itthīnaṁ kāyena kāyaṁ āmasati parāmasati …pe…


pli: gaṇhāti chupati, āpatti dvinnaṁ saṅghādisesānaṁ.


pli: Dve itthiyo dvinnaṁ itthīnaṁ vematiko sāratto ca.


pli: gaṇhāti chupati, āpatti dvinnaṁ thullaccayānaṁ.


pli: Dve itthiyo dvinnaṁ itthīnaṁ paṇḍakasaññī …pe…


pli: purisasaññī …


pli: tiracchānagatasaññī sāratto ca.


pli: Dve paṇḍakā dvinnaṁ paṇḍakānaṁ paṇḍakasaññī sāratto ca bhikkhu ca naṁ dvinnaṁ paṇḍakānaṁ kāyena kāyaṁ āmasati parāmasati …pe…


pli: Dve paṇḍakā dvinnaṁ paṇḍakānaṁ vematiko …pe…


pli: tiracchānagatasaññī …


pli: itthisaññī sāratto ca.


pli: Bhikkhu ca naṁ dvinnaṁ paṇḍakānaṁ kāyena kāyaṁ āmasati parāmasati …pe…


pli: gaṇhāti chupati, āpatti dvinnaṁ dukkaṭānaṁ.


pli: Dve purisā dvinnaṁ purisānaṁ purisasaññī sāratto ca bhikkhu ca naṁ dvinnaṁ purisānaṁ kāyena kāyaṁ āmasati parāmasati …pe…


pli: Dve purisā dvinnaṁ purisānaṁ vematiko …pe…


pli: itthisaññī …


pli: paṇḍakasaññī sāratto ca.


pli: Bhikkhu ca naṁ dvinnaṁ purisānaṁ kāyena kāyaṁ āmasati parāmasati …pe…


pli: Dve tiracchānagatā dvinnaṁ tiracchānagatānaṁ tiracchānagatasaññī sāratto ca.


pli: Bhikkhu ca naṁ dvinnaṁ tiracchānagatānaṁ kāyena kāyaṁ āmasati parāmasati …pe…


pli: Dve tiracchānagatā dvinnaṁ tiracchānagatānaṁ vematiko …pe…


pli: paṇḍakasaññī …


pli: purisasaññī sāratto ca.


pli: Itthī ca paṇḍako ca ubhinnaṁ itthisaññī sāratto ca.


pli: Bhikkhu ca naṁ ubhinnaṁ kāyena kāyaṁ āmasati parāmasati …pe…


pli: gaṇhāti chupati, āpatti saṅghādisesena dukkaṭassa.


pli: Itthī ca paṇḍako ca ubhinnaṁ vematiko sāratto ca.


pli: gaṇhāti chupati, āpatti thullaccayena dukkaṭassa.


pli: Itthī ca paṇḍako ca ubhinnaṁ paṇḍakasaññī sāratto ca.


pli: gaṇhāti chupati, āpatti dvinnaṁ thullaccayānaṁ.


pli: Itthī ca paṇḍako ca ubhinnaṁ purisasaññī sāratto ca.


pli: Itthī ca paṇḍako ca ubhinnaṁ tiracchānagatasaññī sāratto ca.


pli: Itthī ca puriso ca ubhinnaṁ itthisaññī sāratto ca.


pli: Itthī ca puriso ca ubhinnaṁ vematiko …pe…


pli: purisasaññī …


pli: tiracchānagatasaññī sāratto ca.


pli: Itthī ca tiracchānagato ca ubhinnaṁ itthisaññī sāratto ca.


pli: Itthī ca tiracchānagato ca ubhinnaṁ vematiko …pe…


pli: paṇḍakasaññī …


pli: Paṇḍako ca puriso ca ubhinnaṁ paṇḍakasaññī sāratto ca.


pli: Paṇḍako ca puriso ca ubhinnaṁ vematiko …pe…


pli: tiracchānagatasaññī …


pli: itthisaññī sāratto ca.


pli: Bhikkhu ca naṁ ubhinnaṁ kāyena kāyaṁ āmasati parāmasati …pe…


pli: gaṇhāti chupati, āpatti dvinnaṁ dukkaṭānaṁ.


pli: Paṇḍako ca tiracchānagato ca ubhinnaṁ paṇḍakasaññī sāratto ca.


pli: gaṇhāti chupati, āpatti thullaccayena dukkaṭassa.


pli: Paṇḍako ca tiracchānagato ca ubhinnaṁ vematiko …pe…


pli: Puriso ca tiracchānagato ca ubhinnaṁ purisasaññī sāratto ca.


pli: Puriso ca tiracchānagato ca ubhinnaṁ vematiko …pe…


pli: itthisaññī …


pli: paṇḍakasaññī sāratto ca.


pli: Dumūlakaṁ niṭṭhitaṁ.


pli: Itthī ca hoti itthisaññī sāratto ca.


pli: Bhikkhu ca naṁ itthiyā kāyena kāyapaṭibaddhaṁ āmasati parāmasati …pe…


pli: gaṇhāti chupati, āpatti thullaccayassa …pe….


pli: Dve itthiyo dvinnaṁ itthīnaṁ itthisaññī sāratto ca.


pli: Bhikkhu ca naṁ dvinnaṁ itthīnaṁ kāyena kāyapaṭibaddhaṁ āmasati parāmasati …pe…


pli: gaṇhāti chupati, āpatti dvinnaṁ thullaccayānaṁ …pe….


pli: Itthī ca paṇḍako ca ubhinnaṁ itthisaññī sāratto ca.


pli: Bhikkhu ca naṁ ubhinnaṁ kāyena kāyapaṭibaddhaṁ āmasati parāmasati …pe…


pli: gaṇhāti chupati, āpatti thullaccayena dukkaṭassa …pe….


pli: Bhikkhu ca naṁ itthiyā kāyapaṭibaddhena kāyaṁ āmasati parāmasati …pe…


pli: Bhikkhu ca naṁ dvinnaṁ itthīnaṁ kāyapaṭibaddhena kāyaṁ āmasati parāmasati …pe…


pli: Bhikkhu ca naṁ ubhinnaṁ kāyapaṭibaddhena kāyaṁ āmasati parāmasati …pe…


pli: Bhikkhu ca naṁ itthiyā kāyapaṭibaddhena kāyapaṭibaddhaṁ āmasati parāmasati …pe…


pli: gaṇhāti chupati, āpatti dukkaṭassa …pe….


pli: Bhikkhu ca naṁ dvinnaṁ itthīnaṁ kāyapaṭibaddhena kāyapaṭibaddhaṁ āmasati parāmasati …pe…


pli: gaṇhāti chupati, āpatti dvinnaṁ dukkaṭānaṁ …pe….


pli: Bhikkhu ca naṁ ubhinnaṁ kāyapaṭibaddhena kāyapaṭibaddhaṁ āmasati parāmasati …pe…


pli: Itthī ca hoti itthisaññī sāratto ca.


pli: Bhikkhu ca naṁ itthiyā nissaggiyena kāyaṁ āmasati āpatti dukkaṭassa …pe….


pli: Bhikkhu ca naṁ dvinnaṁ itthīnaṁ nissaggiyena kāyaṁ āmasati, āpatti dvinnaṁ dukkaṭānaṁ …pe….


pli: Bhikkhu ca naṁ ubhinnaṁ nissaggiyena kāyaṁ āmasati, āpatti dvinnaṁ dukkaṭānaṁ …pe….


pli: Bhikkhu ca naṁ itthiyā nissaggiyena kāyapaṭibaddhaṁ āmasati, āpatti dukkaṭassa …pe….


pli: Dve itthiyo dvinnaṁ itthīnaṁ itthisaññī sāratto ca.


pli: Bhikkhu ca naṁ dvinnaṁ itthīnaṁ nissaggiyena kāyapaṭibaddhaṁ āmasati, āpatti dvinnaṁ dukkaṭānaṁ …pe….


pli: Itthī ca paṇḍako ca ubhinnaṁ itthisaññī sāratto ca.


pli: Bhikkhu ca naṁ ubhinnaṁ nissaggiyena kāyapaṭibaddhaṁ āmasati, āpatti dvinnaṁ dukkaṭānaṁ …pe….


pli: Bhikkhu ca naṁ itthiyā nissaggiyena nissaggiyaṁ āmasati, āpatti dukkaṭassa …pe….


pli: Bhikkhu ca naṁ dvinnaṁ itthīnaṁ nissaggiyena nissaggiyaṁ āmasati, āpatti dvinnaṁ dukkaṭānaṁ …pe….


pli: Bhikkhu ca naṁ ubhinnaṁ nissaggiyena nissaggiyaṁ āmasati, āpatti dvinnaṁ dukkaṭānaṁ …pe….


pli: Bhikkhupeyyālo niṭṭhito.


pli: Itthī ca naṁ bhikkhussa kāyena kāyaṁ āmasati parāmasati omasati ummasati olaṅgheti ullaṅgheti ākaḍḍhati patikaḍḍhati abhiniggaṇhāti abhinippīḷeti gaṇhāti chupati, sevanādhippāyo kāyena vāyamati phassaṁ paṭivijānāti, āpatti saṅghādisesassa …pe….


pli: Itthiyo ca naṁ bhikkhussa kāyena kāyaṁ āmasanti parāmasanti omasanti ummasanti olaṅghenti ullaṅghenti ākaḍḍhanti patikaḍḍhanti abhiniggaṇhanti abhinippīḷenti gaṇhanti chupanti, sevanādhippāyo kāyena vāyamati phassaṁ paṭivijānāti, āpatti dvinnaṁ saṅghādisesānaṁ …pe….


pli: Ubho ca naṁ bhikkhussa kāyena kāyaṁ āmasanti parāmasanti …pe…


pli: gaṇhanti chupanti, sevanādhippāyo kāyena vāyamati phassaṁ paṭivijānāti, āpatti saṅghādisesena dukkaṭassa …pe….


pli: Itthī ca hoti itthisaññī sāratto ca.


pli: Itthī ca naṁ bhikkhussa kāyena kāyapaṭibaddhaṁ āmasati parāmasati …pe…


pli: gaṇhāti chupati, sevanādhippāyo kāyena vāyamati phassaṁ paṭivijānāti, āpatti thullaccayassa …pe….


pli: Itthiyo ca naṁ bhikkhussa kāyena kāyapaṭibaddhaṁ āmasanti parāmasanti …pe…


pli: gaṇhanti chupanti, sevanādhippāyo kāyena vāyamati phassaṁ paṭivijānāti, āpatti dvinnaṁ thullaccayānaṁ …pe….


pli: Ubho ca naṁ bhikkhussa kāyena kāyapaṭibaddhaṁ āmasanti parāmasanti …pe…


pli: gaṇhanti chupanti, sevanādhippāyo kāyena vāyamati phassaṁ paṭivijānāti, āpatti thullaccayena dukkaṭassa …pe….


pli: Itthī ca naṁ bhikkhussa kāyapaṭibaddhena kāyaṁ āmasati parāmasati …pe…


pli: Dve itthiyo dvinnaṁ itthīnaṁ itthisaññī sāratto ca.


pli: Itthiyo ca naṁ bhikkhussa kāyapaṭibaddhena kāyaṁ āmasanti parāmasanti …pe…


pli: Itthī ca paṇḍako ca ubhinnaṁ itthisaññī sāratto ca.


pli: Ubho ca naṁ bhikkhussa kāyapaṭibaddhena kāyaṁ āmasanti parāmasanti …pe…


pli: Itthī ca naṁ bhikkhussa kāyapaṭibaddhena kāyapaṭibaddhaṁ āmasati parāmasati …pe…


pli: gaṇhāti chupati, sevanādhippāyo kāyena vāyamati phassaṁ paṭivijānāti, āpatti dukkaṭassa …pe….


pli: Itthiyo ca naṁ bhikkhussa kāyapaṭibaddhena kāyapaṭibaddhaṁ āmasanti parāmasanti …pe…


pli: gaṇhanti chupanti, sevanādhippāyo kāyena vāyamati phassaṁ paṭivijānāti, āpatti dvinnaṁ dukkaṭānaṁ …pe….


pli: Ubho ca naṁ bhikkhussa kāyapaṭibaddhena kāyapaṭibaddhaṁ āmasanti parāmasanti …pe…


pli: Itthī ca hoti itthisaññī sāratto ca.


pli: Itthī ca naṁ bhikkhussa nissaggiyena kāyaṁ āmasati.


pli: Sevanādhippāyo kāyena vāyamati phassaṁ paṭivijānāti, āpatti dukkaṭassa …pe….


pli: Itthiyo ca naṁ bhikkhussa nissaggiyena kāyaṁ āmasanti.


pli: Sevanādhippāyo kāyena vāyamati phassaṁ paṭivijānāti, āpatti dvinnaṁ dukkaṭānaṁ …pe….


pli: Ubho ca naṁ bhikkhussa nissaggiyena kāyaṁ āmasanti.


pli: Itthī ca naṁ bhikkhussa nissaggiyena kāyapaṭibaddhaṁ āmasati.


pli: Itthiyo ca naṁ bhikkhussa nissaggiyena kāyapaṭibaddhaṁ āmasanti.


pli: Ubho ca naṁ bhikkhussa nissaggiyena kāyapaṭibaddhaṁ āmasanti.


pli: Itthī ca naṁ bhikkhussa nissaggiyena nissaggiyaṁ āmasati.


pli: Sevanādhippāyo kāyena vāyamati, na ca phassaṁ paṭivijānāti, āpatti dukkaṭassa …pe….


pli: Dve itthiyo dvinnaṁ itthīnaṁ itthisaññī sāratto ca.


pli: Itthiyo ca naṁ bhikkhussa nissaggiyena nissaggiyaṁ āmasanti.


pli: Sevanādhippāyo kāyena vāyamati, na ca phassaṁ paṭivijānāti, āpatti dvinnaṁ dukkaṭānaṁ …pe….


pli: Itthī ca paṇḍako ca ubhinnaṁ itthisaññī sāratto ca.


pli: Ubho ca naṁ bhikkhussa nissaggiyena nissaggiyaṁ āmasanti.


pli: Sevanādhippāyo kāyena vāyamati phassaṁ paṭivijānāti, āpatti saṅghādisesassa.


pli: Sevanādhippāyo kāyena vāyamati, na ca phassaṁ paṭivijānāti, āpatti dukkaṭassa.


pli: Sevanādhippāyo na ca kāyena vāyamati, phassaṁ paṭivijānāti, anāpatti.


pli: Sevanādhippāyo na ca kāyena vāyamati, na ca phassaṁ paṭivijānāti, anāpatti.


pli: Mokkhādhippāyo kāyena vāyamati, phassaṁ paṭivijānāti, anāpatti.


pli: Mokkhādhippāyo kāyena vāyamati, na ca phassaṁ paṭivijānāti, anāpatti.


pli: Mokkhādhippāyo na ca kāyena vāyamati, phassaṁ paṭivijānāti, anāpatti.


pli: Mokkhādhippāyo na ca kāyena vāyamati, na ca phassaṁ paṭivijānāti, anāpatti.


pli: Anāpatti—


pli: asañcicca,


pli: asatiyā,


pli: ajānantassa,


pli: asādiyantassa,


pli: ummattakassa,


pli: khittacittassa,


pli: vedanāṭṭassa,


pli: ādikammikassāti.


pli: 2.1. Vinītavatthuuddānagāthā


pli: Mātā dhītā bhaginī ca,


pli: jāyā yakkhī ca paṇḍako;


pli: Suttā matā tiracchānā,


pli: dārudhītalikāya ca.


pli: Sampīḷe saṅkamo maggo,


pli: rukkho nāvā ca rajju ca;


pli: Daṇḍo pattaṁ paṇāmesi,


pli: vande vāyami nacchupeti.


pli: 2.2. Vinītavatthu


pli: Tena kho pana samayena aññataro bhikkhu mātuyā mātupemena āmasi.


pli: Tassa kukkuccaṁ ahosi—


pli: “bhagavatā sikkhāpadaṁ paññattaṁ,


pli: kacci nu kho ahaṁ saṅghādisesaṁ āpattiṁ āpanno”ti?


pli: Bhagavato etamatthaṁ ārocesi.


pli: “Anāpatti, bhikkhu, saṅghādisesassa;


pli: āpatti dukkaṭassā”ti.


pli: Tena kho pana samayena aññataro bhikkhu dhītuyā dhītupemena āmasi …pe…


pli: bhaginiyā bhaginipemena āmasi.


pli: Tassa kukkuccaṁ ahosi …pe…


pli: “anāpatti, bhikkhu, saṅghādisesassa;


pli: Tena kho pana samayena aññataro bhikkhu purāṇadutiyikāya kāyasaṁsaggaṁ samāpajji.


pli: “āpattiṁ tvaṁ, bhikkhu, āpanno saṅghādisesan”ti.


pli: Tena kho pana samayena aññataro bhikkhu yakkhiniyā kāyasaṁsaggaṁ samāpajji.


pli: āpatti thullaccayassā”ti.


pli: Tena kho pana samayena aññataro bhikkhu paṇḍakassa kāyasaṁsaggaṁ samāpajji.


pli: Tena kho pana samayena aññataro bhikkhu suttitthiyā kāyasaṁsaggaṁ samāpajji.


pli: Tena kho pana samayena aññataro bhikkhu matitthiyā kāyasaṁsaggaṁ samāpajji.


pli: Tena kho pana samayena aññataro bhikkhu tiracchānagatitthiyā kāyasaṁsaggaṁ samāpajji.


pli: Tena kho pana samayena aññataro bhikkhu dārudhītalikāya kāyasaṁsaggaṁ samāpajji.


pli: Tena kho pana samayena sambahulā itthiyo aññataraṁ bhikkhuṁ sampīḷetvā bāhāparamparāya ānesuṁ.


pli: “sādiyi tvaṁ, bhikkhū”ti?


pli: “Nāhaṁ, bhagavā, sādiyin”ti.


pli: “Anāpatti, bhikkhu, asādiyantassā”ti.


pli: Tena kho pana samayena aññataro bhikkhu itthiyā abhirūḷhaṁ saṅkamaṁ sāratto sañcālesi.


pli: āpatti dukkaṭassā”ti.


pli: Tena kho pana samayena aññataro bhikkhu itthiṁ paṭipathe passitvā sāratto aṁsakūṭena pahāraṁ adāsi.


pli: Tassa kukkuccaṁ ahosi …pe…


pli: Tena kho pana samayena aññataro bhikkhu itthiyā abhirūḷhaṁ rukkhaṁ sāratto sañcālesi.


pli: “anāpatti, bhikkhu, saṅghādisesassa;


pli: Tena kho pana samayena aññataro bhikkhu itthiyā abhirūḷhaṁ nāvaṁ sāratto sañcālesi.


pli: Tena kho pana samayena aññataro bhikkhu itthiyā gahitaṁ rajjuṁ sāratto āviñchi.


pli: āpatti thullaccayassā”ti.


pli: Tena kho pana samayena aññataro bhikkhu itthiyā gahitaṁ daṇḍaṁ sāratto āviñchi.


pli: Tena kho pana samayena aññataro bhikkhu sāratto itthiṁ pattena paṇāmesi.


pli: Tena kho pana samayena aññataro bhikkhu itthiyā vandantiyā sāratto pādaṁ uccāresi.


pli: “āpattiṁ tvaṁ, bhikkhu, āpanno saṅghādisesan”ti.


pli: Tena kho pana samayena aññataro bhikkhu itthiṁ gahessāmīti vāyamitvā na chupi.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 3. Duṭṭhullavācāsikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena āyasmā udāyī araññe viharati.


pli: Tassāyasmato vihāro abhirūpo hoti dassanīyo pāsādiko.


pli: Tena kho pana samayena sambahulā itthiyo ārāmaṁ āgamaṁsu vihārapekkhikāyo.


pli: Atha kho tā itthiyo yenāyasmā udāyī tenupasaṅkamiṁsu;


pli: upasaṅkamitvā āyasmantaṁ udāyiṁ etadavocuṁ—


pli: “icchāma mayaṁ, bhante, ayyassa vihāraṁ pekkhitun”ti.


pli: Atha kho āyasmā udāyī tā itthiyo vihāraṁ pekkhāpetvā tāsaṁ itthīnaṁ vaccamaggaṁ passāvamaggaṁ ādissa vaṇṇampi bhaṇati avaṇṇampi bhaṇati yācatipi āyācatipi pucchatipi paṭipucchatipi ācikkhatipi anusāsatipi akkosatipi.


pli: Yā tā itthiyo chinnikā dhuttikā ahirikāyo tā āyasmatā udāyinā saddhiṁ uhasantipi ullapantipi ujjagghantipi uppaṇḍentipi.


pli: Yā pana tā itthiyo hirimanā tā nikkhamitvā bhikkhū ujjhāpenti—


pli: “idaṁ, bhante, nacchannaṁ nappatirūpaṁ.


pli: Sāmikenapi mayaṁ evaṁ vuttā na iccheyyāma, kiṁ panāyyena udāyinā”ti.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma āyasmā udāyī mātugāmaṁ duṭṭhullāhi vācāhi obhāsissatī”ti.


pli: Atha kho te bhikkhū āyasmantaṁ udāyiṁ anekapariyāyena vigarahitvā bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe bhikkhusaṅghaṁ sannipātāpetvā āyasmantaṁ udāyiṁ paṭipucchi—


pli: “saccaṁ kira tvaṁ, udāyi, mātugāmaṁ duṭṭhullāhi vācāhi obhāsasī”ti?


pli: “Saccaṁ, bhagavā”ti.


pli: Vigarahi buddho bhagavā—


pli: “ananucchavikaṁ, moghapurisa, ananulomikaṁ appatirūpaṁ assāmaṇakaṁ akappiyaṁ akaraṇīyaṁ.


pli: Kathañhi nāma tvaṁ, moghapurisa, mātugāmaṁ duṭṭhullāhi vācāhi obhāsissasi.


pli: Nanu mayā, moghapurisa, anekapariyāyena virāgāya dhammo desito no sarāgāya …pe…


pli: kāmapariḷāhānaṁ vūpasamo akkhāto.


pli: Netaṁ, moghapurisa, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Yo pana bhikkhu otiṇṇo vipariṇatena cittena mātugāmaṁ duṭṭhullāhi vācāhi obhāseyya yathā taṁ yuvā yuvatiṁ methunupasaṁhitāhi, saṅghādiseso”ti.


pli: Yo panāti


pli: yo yādiso …pe…


pli: bhikkhūti


pli: …pe… ayaṁ imasmiṁ atthe adhippeto bhikkhūti.


pli: Otiṇṇo nāma


pli: sāratto apekkhavā paṭibaddhacitto.


pli: Vipariṇatanti


pli: rattampi cittaṁ vipariṇataṁ, duṭṭhampi cittaṁ vipariṇataṁ mūḷhampi cittaṁ vipariṇataṁ.


pli: Api ca rattaṁ cittaṁ imasmiṁ atthe adhippetaṁ vipariṇatanti.


pli: Mātugāmo nāma


pli: manussitthī, na yakkhī, na petī, na tiracchānagatā. Viññū paṭibalā subhāsitadubbhāsitaṁ duṭṭhullāduṭṭhullaṁ ājānituṁ.


pli: Duṭṭhullā nāma


pli: Obhāseyyāti


pli: ajjhācāro vuccati.


pli: Yathā taṁ yuvā yuvatinti


pli: daharo dahariṁ, taruṇo taruṇiṁ, kāmabhogī kāmabhoginiṁ.


pli: Methunupasaṁhitāhīti


pli: methunadhammappaṭisaṁyuttāhi.


pli: Saṅghādisesoti


pli: …pe… tenapi vuccati saṅghādisesoti.


pli: Dve magge ādissa vaṇṇampi bhaṇati, avaṇṇampi bhaṇati, yācatipi, āyācatipi, pucchatipi, paṭipucchatipi, ācikkhatipi, anusāsatipi, akkosatipi.


pli: Vaṇṇaṁ bhaṇati nāma


pli: dve magge thometi vaṇṇeti pasaṁsati.


pli: Avaṇṇaṁ bhaṇati nāma


pli: dve magge khuṁseti vambheti garahati.


pli: Yācati nāma


pli: dehi me, arahasi me dātunti.


pli: Āyācati nāma


pli: kadā te mātā pasīdissati,


pli: kadā te pitā pasīdissati,


pli: kadā te devatāyo pasīdissanti,


pli: kadā sukhaṇo sulayo sumuhutto bhavissati,


pli: kadā te methunaṁ dhammaṁ labhissāmīti.


pli: Pucchati nāma


pli: kathaṁ tvaṁ sāmikassa desi,


pli: kathaṁ jārassa desīti?


pli: Paṭipucchati nāma


pli: evaṁ kira tvaṁ sāmikassa desi,


pli: evaṁ jārassa desīti.


pli: Ācikkhati nāma


pli: puṭṭho bhaṇati— “evaṁ dehi. Evaṁ dentā sāmikassa piyā bhavissati manāpā cā”ti.


pli: Anusāsati nāma


pli: apuṭṭho bhaṇati— “evaṁ dehi. Evaṁ dentā sāmikassa piyā bhavissati manāpā cā”ti.


pli: Akkosati nāma


pli: animittāsi,


pli: nimittamattāsi,


pli: alohitāsi,


pli: dhuvalohitāsi,


pli: dhuvacoḷāsi,


pli: paggharantīsi,


pli: sikharaṇīsi,


pli: itthipaṇḍakāsi,


pli: vepurisikāsi,


pli: sambhinnāsi,


pli: ubhatobyañjanāsīti.


pli: Itthī ca hoti itthisaññī sāratto ca.


pli: Bhikkhu ca naṁ itthiyā vaccamaggaṁ passāvamaggaṁ ādissa vaṇṇampi bhaṇati avaṇṇampi bhaṇati yācatipi āyācatipi pucchatipi paṭipucchatipi ācikkhatipi anusāsatipi akkosatipi, āpatti saṅghādisesassa.


pli: Dve itthiyo dvinnaṁ itthīnaṁ itthisaññī sāratto ca.


pli: Bhikkhu ca naṁ dvinnaṁ itthīnaṁ vaccamaggaṁ passāvamaggaṁ ādissa vaṇṇampi bhaṇati avaṇṇampi bhaṇati …pe…


pli: akkosatipi, āpatti dvinnaṁ saṅghādisesānaṁ.


pli: Itthī ca paṇḍako ca ubhinnaṁ itthisaññī sāratto ca.


pli: Bhikkhu ca naṁ ubhinnaṁ vaccamaggaṁ passāvamaggaṁ ādissa vaṇṇampi bhaṇati avaṇṇampi bhaṇati …pe…


pli: akkosatipi, āpatti saṅghādisesena dukkaṭassa.


pli: Bhikkhu ca naṁ itthiyā vaccamaggaṁ passāvamaggaṁ ṭhapetvā adhakkhakaṁ ubbhajāṇumaṇḍalaṁ ādissa vaṇṇampi bhaṇati avaṇṇampi bhaṇati …pe…


pli: akkosatipi, āpatti thullaccayassa …pe….


pli: Bhikkhu ca naṁ dvinnaṁ itthīnaṁ vaccamaggaṁ passāvamaggaṁ ṭhapetvā adhakkhakaṁ ubbhajāṇumaṇḍalaṁ ādissa vaṇṇampi bhaṇati avaṇṇampi bhaṇati …pe…


pli: akkosatipi, āpatti dvinnaṁ thullaccayānaṁ …pe….


pli: Bhikkhu ca naṁ ubhinnaṁ vaccamaggaṁ passāvamaggaṁ ṭhapetvā adhakkhakaṁ ubbhajāṇumaṇḍalaṁ ādissa vaṇṇampi bhaṇati avaṇṇampi bhaṇati …pe…


pli: akkosatipi, āpatti thullaccayena dukkaṭassa …pe….


pli: Bhikkhu ca naṁ itthiyā ubbhakkhakaṁ adhojāṇumaṇḍalaṁ ādissa vaṇṇampi bhaṇati avaṇṇampi bhaṇati …pe…


pli: akkosatipi, āpatti dukkaṭassa …pe….


pli: Bhikkhu ca naṁ dvinnaṁ itthīnaṁ ubbhakkhakaṁ adhojāṇumaṇḍalaṁ ādissa vaṇṇampi bhaṇati avaṇṇampi bhaṇati …pe…


pli: akkosatipi, āpatti dvinnaṁ dukkaṭānaṁ …pe….


pli: Bhikkhu ca naṁ ubhinnaṁ ubbhakkhakaṁ adhojāṇumaṇḍalaṁ ādissa vaṇṇampi bhaṇati avaṇṇampi bhaṇati …pe…


pli: Itthī ca hoti itthisaññī sāratto ca.


pli: Bhikkhu ca naṁ itthiyā kāyapaṭibaddhaṁ ādissa vaṇṇampi bhaṇati avaṇṇampi bhaṇati …pe…


pli: Dve itthiyo dvinnaṁ itthīnaṁ itthisaññī sāratto ca.


pli: Bhikkhu ca naṁ dvinnaṁ itthīnaṁ kāyapaṭibaddhaṁ ādissa vaṇṇampi bhaṇati avaṇṇampi bhaṇati …pe…


pli: Itthī ca paṇḍako ca ubhinnaṁ itthisaññī sāratto ca.


pli: Bhikkhu ca naṁ ubhinnaṁ kāyapaṭibaddhaṁ ādissa vaṇṇampi bhaṇati avaṇṇampi bhaṇati …pe…


pli: Anāpatti—


pli: atthapurekkhārassa,


pli: dhammapurekkhārassa,


pli: anusāsanipurekkhārassa,


pli: ummattakassa,


pli: ādikammikassāti.


pli: 3.1. Vinītavatthuuddānagāthā


pli: Lohitaṁ kakkasākiṇṇaṁ,


pli: kharaṁ dīghañca vāpitaṁ;


pli: Kacci saṁsīdati maggo,


pli: saddhā dānena kammunāti.


pli: 3.2. Vinītavatthu


pli: Tena kho pana samayena aññatarā itthī navarattaṁ kambalaṁ pārutā hoti.


pli: Aññataro bhikkhu sāratto taṁ itthiṁ etadavoca—


pli: “lohitaṁ kho te, bhaginī”ti.


pli: Sā na paṭivijāni.


pli: “Āmāyya, navaratto kambalo”ti.


pli: Tassa kukkuccaṁ ahosi “bhagavatā sikkhāpadaṁ paññattaṁ, kacci nu kho ahaṁ saṅghādisesaṁ āpattiṁ āpanno”ti?


pli: Bhagavato etamatthaṁ ārocesi.


pli: “Anāpatti, bhikkhu, saṅghādisesassa;


pli: āpatti dukkaṭassā”ti.


pli: Tena kho pana samayena aññatarā itthī kharakambalaṁ pārutā hoti.


pli: “kakkasalomaṁ kho te, bhaginī”ti.


pli: “Āmāyya, kharakambalo”ti.


pli: Tassa kukkuccaṁ ahosi …pe…


pli: “anāpatti, bhikkhu, saṅghādisesassa;


pli: Tena kho pana samayena aññatarā itthī navāvutaṁ kambalaṁ pārutā hoti.


pli: “ākiṇṇalomaṁ kho te, bhaginī”ti.


pli: “Āmāyya, navāvuto kambalo”ti.


pli: Tena kho pana samayena aññatarā itthī kharakambalakaṁ pārutā hoti.


pli: Aññataro bhikkhu sāratto taṁ itthiṁ etadavoca—


pli: “kharalomaṁ kho te, bhaginī”ti.


pli: Sā na paṭivijāni.


pli: “Āmāyya, kharakambalako”ti.


pli: Tena kho pana samayena aññatarā itthī pāvāraṁ pārutā hoti.


pli: “dīghalomaṁ kho te, bhaginī”ti.


pli: “Āmāyya, pāvāro”ti.


pli: āpatti dukkaṭassā”ti.


pli: Tena kho pana samayena aññatarā itthī khettaṁ vapāpetvā āgacchati.


pli: “vāpitaṁ kho te, bhaginī”ti?


pli: “Āmāyya, no ca kho paṭivuttan”ti.


pli: Tassa kukkuccaṁ ahosi …pe…


pli: “anāpatti, bhikkhu, saṅghādisesassa;


pli: Tena kho pana samayena aññataro bhikkhu paribbājikaṁ paṭipathe passitvā sāratto taṁ paribbājikaṁ etadavoca—


pli: “kacci, bhagini, maggo saṁsīdatī”ti?


pli: “Āma, bhikkhu, paṭipajjissasī”ti.


pli: āpatti thullaccayassā”ti.


pli: Tena kho pana samayena aññataro bhikkhu sāratto aññataraṁ itthiṁ etadavoca—


pli: “saddhāsi tvaṁ, bhagini.


pli: Api ca yaṁ sāmikassa desi taṁ nāmhākaṁ desī”ti.


pli: “Kiṁ, bhante”ti?


pli: “Methunadhamman”ti.


pli: “āpattiṁ tvaṁ, bhikkhu, āpanno saṅghādisesan”ti.


pli: Api ca yaṁ aggadānaṁ taṁ nāmhākaṁ desī”ti.


pli: “Kiṁ, bhante, aggadānan”ti?


pli: Tena kho pana samayena aññatarā itthī kammaṁ karoti.


pli: Aññataro bhikkhu sāratto taṁ itthiṁ etadavoca—


pli: “tiṭṭha, bhagini, ahaṁ karissāmī”ti …pe…


pli: nisīda, bhagini, ahaṁ karissāmī”ti …pe…


pli: nipajja, bhagini, ahaṁ karissāmī”ti.


pli: Sā na paṭivijāni.


pli: Tassa kukkuccaṁ ahosi …pe…


pli: “anāpatti, bhikkhu, saṅghādisesassa;


pli: āpatti dukkaṭassā”ti.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 4. Attakāmapāricariyasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena āyasmā udāyī sāvatthiyaṁ kulūpako hoti, bahukāni kulāni upasaṅkamati.


pli: Tena kho pana samayena aññatarā itthī matapatikā abhirūpā hoti dassanīyā pāsādikā.


pli: Atha kho āyasmā udāyī pubbaṇhasamayaṁ nivāsetvā pattacīvaramādāya yena tassā itthiyā nivesanaṁ tenupasaṅkami; upasaṅkamitvā paññatte āsane nisīdi.


pli: Atha kho sā itthī yenāyasmā udāyī tenupasaṅkami; upasaṅkamitvā āyasmantaṁ udāyiṁ abhivādetvā ekamantaṁ nisīdi.


pli: Ekamantaṁ nisinnaṁ kho taṁ itthiṁ āyasmā udāyī dhammiyā kathāya sandassesi samādapesi samuttejesi sampahaṁsesi.


pli: Atha kho sā itthī āyasmatā udāyinā dhammiyā kathāya sandassitā samādapitā samuttejitā sampahaṁsitā āyasmantaṁ udāyiṁ etadavoca—


pli: “vadeyyātha, bhante, yena attho.


pli: Paṭibalā mayaṁ ayyassa dātuṁ yadidaṁ cīvarapiṇḍapātasenāsanagilānappaccayabhesajjaparikkhāran”ti.


pli: “Na kho te, bhagini, amhākaṁ dullabhā yadidaṁ cīvarapiṇḍapātasenāsanagilānappaccayabhesajjaparikkhārā.


pli: Api ca yo amhākaṁ dullabho taṁ dehī”ti.


pli: “Kiṁ, bhante”ti?


pli: “Methunadhamman”ti.


pli: “Attho, bhante”ti?


pli: “Attho, bhaginī”ti.


pli: “Ehi, bhante”ti,


pli: ovarakaṁ pavisitvā sāṭakaṁ nikkhipitvā mañcake uttānā nipajji.


pli: Atha kho āyasmā udāyī yena sā itthī tenupasaṅkami; upasaṅkamitvā—


pli: “ko imaṁ vasalaṁ duggandhaṁ āmasissatī”ti,


pli: niṭṭhubhitvā pakkāmi.


pli: Atha kho sā itthī ujjhāyati khiyyati vipāceti—


pli: “alajjino ime samaṇā sakyaputtiyā dussīlā musāvādino.


pli: Ime hi nāma dhammacārino samacārino brahmacārino saccavādino sīlavanto kalyāṇadhammā paṭijānissanti.


pli: Natthi imesaṁ sāmaññaṁ natthi imesaṁ brahmaññaṁ, naṭṭhaṁ imesaṁ sāmaññaṁ naṭṭhaṁ imesaṁ brahmaññaṁ, kuto imesaṁ sāmaññaṁ kuto imesaṁ brahmaññaṁ,


pli: apagatā ime sāmaññā apagatā ime brahmaññā.


pli: Kathañhi nāma samaṇo udāyī maṁ sāmaṁ methunadhammaṁ yācitvā, ‘ko imaṁ vasalaṁ duggandhaṁ āmasissatī’ti niṭṭhubhitvā pakkamissati.


pli: Kiṁ me pāpakaṁ kiṁ me duggandhaṁ,


pli: kassāhaṁ kena hāyāmī”ti?


pli: Aññāpi itthiyo ujjhāyanti khiyyanti vipācenti—


pli: “alajjino ime samaṇā sakyaputtiyā dussīlā musāvādino …pe…


pli: kathañhi nāma samaṇo udāyī imissā sāmaṁ methunadhammaṁ yācitvā, ‘ko imaṁ vasalaṁ duggandhaṁ āmasissatī’ti niṭṭhubhitvā pakkamissati.


pli: Kiṁ imissā pāpakaṁ kiṁ imissā duggandhaṁ, kassāyaṁ kena hāyatī”ti?


pli: Assosuṁ kho bhikkhū tāsaṁ itthīnaṁ ujjhāyantīnaṁ khiyyantīnaṁ vipācentīnaṁ.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma āyasmā udāyī mātugāmassa santike attakāmapāricariyāya vaṇṇaṁ bhāsissatī”ti.


pli: Atha kho te bhikkhū āyasmantaṁ udāyiṁ anekapariyāyena vigarahitvā bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe bhikkhusaṅghaṁ sannipātāpetvā āyasmantaṁ udāyiṁ paṭipucchi—


pli: “saccaṁ kira tvaṁ, udāyi, mātugāmassa santike attakāmapāricariyāya vaṇṇaṁ bhāsasī”ti?


pli: “Saccaṁ, bhagavā”ti.


pli: Vigarahi buddho bhagavā—


pli: “ananucchavikaṁ, moghapurisa, ananulomikaṁ appatirūpaṁ assāmaṇakaṁ akappiyaṁ akaraṇīyaṁ.


pli: Kathañhi nāma tvaṁ, moghapurisa, mātugāmassa santike attakāmapāricariyāya vaṇṇaṁ bhāsissasi.


pli: Nanu mayā, moghapurisa, anekapariyāyena virāgāya dhammo desito no sarāgāya …pe…


pli: kāmapariḷāhānaṁ vūpasamo akkhāto?


pli: Netaṁ, moghapurisa, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Yo pana bhikkhu otiṇṇo vipariṇatena cittena mātugāmassa santike attakāmapāricariyāya vaṇṇaṁ bhāseyya— ‘etadaggaṁ, bhagini, pāricariyānaṁ yā mādisaṁ sīlavantaṁ kalyāṇadhammaṁ brahmacāriṁ etena dhammena paricareyyāti methunupasaṁhitena’, saṅghādiseso”ti.


pli: Yo panāti


pli: yo yādiso …pe…


pli: bhikkhūti


pli: …pe… ayaṁ imasmiṁ atthe adhippeto bhikkhūti.


pli: Otiṇṇo nāma


pli: sāratto apekkhavā paṭibaddhacitto.


pli: Vipariṇatanti


pli: rattampi cittaṁ vipariṇataṁ, duṭṭhampi cittaṁ vipariṇataṁ, mūḷhampi cittaṁ vipariṇataṁ.


pli: Api ca rattaṁ cittaṁ imasmiṁ atthe adhippetaṁ vipariṇatanti.


pli: Mātugāmo nāma


pli: manussitthī, na yakkhī, na petī, na tiracchānagatā. Viññū paṭibalā subhāsitadubbhāsitaṁ duṭṭhullāduṭṭhullaṁ ājānituṁ.


pli: Mātugāmassa santiketi


pli: mātugāmassa sāmantā, mātugāmassa avidūre.


pli: Attakāmanti


pli: attano kāmaṁ attano hetuṁ attano adhippāyaṁ attano pāricariyaṁ.


pli: Etadagganti


pli: etaṁ aggaṁ etaṁ seṭṭhaṁ etaṁ mokkhaṁ etaṁ uttamaṁ etaṁ pavaraṁ.


pli: khattiyī vā brāhmaṇī vā vessī vā suddī vā.


pli: Mādisanti


pli: khattiyaṁ vā brāhmaṇaṁ vā vessaṁ vā suddaṁ vā.


pli: Sīlavantanti


pli: pāṇātipātā paṭivirataṁ, adinnādānā paṭivirataṁ, musāvādā paṭivirataṁ.


pli: Brahmacārinti


pli: methunadhammā paṭivirataṁ.


pli: Kalyāṇadhammo nāma


pli: tena ca sīlena tena ca brahmacariyena kalyāṇadhammo hoti.


pli: Etena dhammenāti


pli: methunadhammena.


pli: Paricareyyāti


pli: abhirameyya.


pli: Methunupasaṁhitenāti


pli: methunadhammappaṭisaṁyuttena.


pli: Saṅghādisesoti


pli: …pe… tenapi vuccati “saṅghādiseso”ti.


pli: Itthī ca hoti itthisaññī sāratto ca.


pli: Bhikkhu ca naṁ itthiyā santike attakāmapāricariyāya vaṇṇaṁ bhāsati, āpatti saṅghādisesassa.


pli: Itthī ca hoti vematiko …pe…


pli: paṇḍakasaññī …


pli: purisasaññī …


pli: tiracchānagatasaññī sāratto ca.


pli: Bhikkhu ca naṁ itthiyā santike attakāmapāricariyāya vaṇṇaṁ bhāsati, āpatti thullaccayassa.


pli: Paṇḍako ca hoti paṇḍakasaññī sāratto ca.


pli: Bhikkhu ca naṁ paṇḍakassa santike attakāmapāricariyāya vaṇṇaṁ bhāsati, āpatti thullaccayassa.


pli: Paṇḍako ca hoti vematiko …pe…


pli: tiracchānagatasaññī …


pli: itthisaññī sāratto ca.


pli: Bhikkhu ca naṁ paṇḍakassa santike attakāmapāricariyāya vaṇṇaṁ bhāsati, āpatti dukkaṭassa.


pli: Puriso ca hoti


pli: tiracchānagato ca hoti tiracchānagatasaññī …pe…


pli: vematiko …


pli: itthisaññī …


pli: purisasaññī sāratto ca.


pli: Bhikkhu ca naṁ tiracchānagatassa santike attakāmapāricariyāya vaṇṇaṁ bhāsati, āpatti dukkaṭassa.


pli: Dve itthiyo dvinnaṁ itthīnaṁ itthisaññī sāratto ca.


pli: Bhikkhu ca naṁ dvinnaṁ itthīnaṁ santike attakāmapāricariyāya vaṇṇaṁ bhāsati, āpatti dvinnaṁ saṅghādisesānaṁ.


pli: Itthī ca paṇḍako ca ubhinnaṁ itthisaññī sāratto ca.


pli: Bhikkhu ca naṁ ubhinnaṁ santike attakāmapāricariyāya vaṇṇaṁ bhāsati, āpatti saṅghādisesena dukkaṭassa.


pli: Anāpatti—


pli: ummattakassa


pli: ādikammikassāti.


pli: 4.1. Vinītavatthuuddānagāthā


pli: Kathaṁ vañjhā labhe puttaṁ,


pli: Piyā ca subhagā siyaṁ;


pli: Kiṁ dajjaṁ kenupaṭṭheyyaṁ,


pli: Kathaṁ gaccheyyaṁ suggatinti.


pli: 4.2. Vinītavatthu


pli: Tena kho pana samayena aññatarā vañjhā itthī kulūpakaṁ bhikkhuṁ etadavoca—


pli: “kathāhaṁ, bhante, vijāyeyyan”ti?


pli: “Tena hi, bhagini, aggadānaṁ dehī”ti.


pli: “Kiṁ, bhante, aggadānan”ti?


pli: “Methunadhamman”ti.


pli: Tassa kukkuccaṁ ahosi …pe…


pli: “āpattiṁ tvaṁ, bhikkhu, āpanno saṅghādisesan”ti.


pli: Tena kho pana samayena aññatarā vijāyinī itthī kulūpakaṁ bhikkhuṁ etadavoca—


pli: “kathāhaṁ, bhante, puttaṁ labheyyan”ti?


pli: Tena kho pana samayena aññatarā itthī kulūpakaṁ bhikkhuṁ etadavoca—


pli: “kathāhaṁ, bhante, sāmikassa piyā assan”ti?


pli: “kathāhaṁ, bhante, subhagā assan”ti?


pli: “kyāhaṁ, bhante, ayyassa dajjāmī”ti?


pli: “Aggadānaṁ, bhaginī”ti.


pli: “kenāhaṁ, bhante, ayyaṁ upaṭṭhemī”ti?


pli: “Aggadānena, bhaginī”ti.


pli: “kathāhaṁ, bhante, sugatiṁ gaccheyyan”ti?


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 5. Sañcarittasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena āyasmā udāyī sāvatthiyaṁ kulūpako hoti. Bahukāni kulāni upasaṅkamati.


pli: Yattha passati kumārakaṁ vā apajāpatikaṁ, kumārikaṁ vā apatikaṁ, kumārakassa mātāpitūnaṁ santike kumārikāya vaṇṇaṁ bhaṇati—


pli: “amukassa kulassa kumārikā abhirūpā dassanīyā pāsādikā paṇḍitā byattā medhāvinī dakkhā analasā.


pli: Channā sā kumārikā imassa kumārakassā”ti.


pli: Te evaṁ vadanti—


pli: “ete kho, bhante, amhe na jānanti—‘ke vā ime kassa vā’ti.


pli: Sace, bhante, ayyo dāpeyya āneyyāma mayaṁ taṁ kumārikaṁ imassa kumārakassā”ti.


pli: Kumārikāya mātāpitūnaṁ santike kumārakassa vaṇṇaṁ bhaṇati—


pli: “amukassa kulassa kumārako abhirūpo dassanīyo pāsādiko paṇḍito byatto medhāvī dakkho analaso.


pli: Channāyaṁ kumārikā tassa kumārakassā”ti.


pli: “ete kho, bhante, amhe na jānanti—‘ke vā ime kassa vā’ti,


pli: kismiṁ viya kumārikāya vattuṁ.


pli: Sace, bhante, ayyo yācāpeyya dajjeyyāma mayaṁ imaṁ kumārikaṁ tassa kumārakassā”ti.


pli: Eteneva upāyena āvāhānipi kārāpeti, vivāhānipi kārāpeti, vāreyyānipi kārāpeti.


pli: Tena kho pana samayena aññatarissā purāṇagaṇakiyā dhītā abhirūpā hoti dassanīyā pāsādikā.


pli: Tirogāmakā ājīvakasāvakā āgantvā taṁ gaṇakiṁ etadavocuṁ—


pli: “dehāyye, imaṁ kumārikaṁ amhākaṁ kumārakassā”ti.


pli: Sā evamāha—“ahaṁ khvayyo, tumhe na jānāmi—‘ke vā ime kassa vā’ti.


pli: Ayañca me ekadhītikā, tirogāmo ca gantabbo, nāhaṁ dassāmī”ti.


pli: Manussā te ājīvakasāvake etadavocuṁ—


pli: “kissa tumhe, ayyo, āgatatthā”ti?


pli: “Idha mayaṁ, ayyo, amukaṁ nāma gaṇakiṁ dhītaraṁ yācimhā amhākaṁ kumārakassa.


pli: Sā evamāha—‘ahaṁ khvayyo, tumhe na jānāmi—ke vā ime kassa vā’ti.


pli: “Kissa tumhe, ayyo, taṁ gaṇakiṁ dhītaraṁ yācittha?


pli: Nanu ayyo udāyī vattabbo.


pli: Ayyo udāyī dāpessatī”ti.


pli: Atha kho te ājīvakasāvakā yenāyasmā udāyī tenupasaṅkamiṁsu; upasaṅkamitvā āyasmantaṁ udāyiṁ etadavocuṁ—


pli: “idha mayaṁ, bhante, amukaṁ nāma gaṇakiṁ dhītaraṁ yācimhā amhākaṁ kumārakassa.


pli: Sā evamāha—‘ahaṁ khvayyo, tumhe na jānāmi—ke vā ime kassa vāti.


pli: Ayañca me ekadhītikā, tirogāmo ca gantabbo, nāhaṁ dassāmī’ti.


pli: Sādhu, bhante, ayyo taṁ gaṇakiṁ dhītaraṁ dāpetu amhākaṁ kumārakassā”ti.


pli: Atha kho āyasmā udāyī yena sā gaṇakī tenupasaṅkami; upasaṅkamitvā taṁ gaṇakiṁ etadavoca—


pli: “kissimesaṁ dhītaraṁ na desī”ti?


pli: “Ahaṁ khvayya, ime na jānāmi—‘ke vā ime kassa vā’ti.


pli: “Dehimesaṁ.


pli: Ahaṁ ime jānāmī”ti.


pli: “Sace, bhante, ayyo jānāti, dassāmī”ti.


pli: Atha kho sā gaṇakī tesaṁ ājīvakasāvakānaṁ dhītaraṁ adāsi.


pli: Atha kho te ājīvakasāvakā taṁ kumārikaṁ netvā māsaṁyeva suṇisabhogena bhuñjiṁsu.


pli: Tato aparena dāsibhogena bhuñjanti.


pli: Atha kho sā kumārikā mātuyā santike dūtaṁ pāhesi—


pli: “ahañhi duggatā dukkhitā, na sukhaṁ labhāmi.


pli: Māsaṁyeva maṁ suṇisabhogena bhuñjiṁsu.


pli: Āgacchatu me, mātā, maṁ nessatū”ti.


pli: Atha kho sā gaṇakī yena te ājīvakasāvakā tenupasaṅkami; upasaṅkamitvā te ājīvakasāvake etadavoca—


pli: “māyyo, imaṁ kumārikaṁ dāsibhogena bhuñjittha.


pli: Suṇisabhogena imaṁ kumārikaṁ bhuñjathā”ti.


pli: Te evamāhaṁsu—


pli: “natthamhākaṁ tayā saddhiṁ āhārūpahāro, samaṇena saddhiṁ amhākaṁ āhārūpahāro,


pli: gaccha tvaṁ,


pli: na mayaṁ taṁ jānāmā”ti.


pli: Atha kho sā gaṇakī tehi ājīvakasāvakehi apasāditā punadeva sāvatthiṁ paccāgañchi.


pli: Dutiyampi kho sā kumārikā mātuyā santike dūtaṁ pāhesi—


pli: Atha kho sā gaṇakī yenāyasmā udāyī tenupasaṅkami; upasaṅkamitvā āyasmantaṁ udāyiṁ etadavoca—


pli: “sā kira, bhante, kumārikā duggatā dukkhitā, na sukhaṁ labhati.


pli: Māsaṁyeva naṁ suṇisabhogena bhuñjiṁsu.


pli: Tato aparena dāsibhogena bhuñjanti.


pli: Vadeyyātha, bhante—


pli: ‘māyyo, imaṁ kumārikaṁ dāsibhogena bhuñjittha.


pli: Suṇisabhogena imaṁ kumārikaṁ bhuñjathā’”ti.


pli: Atha kho āyasmā udāyī yena te ājīvakasāvakā tenupasaṅkami; upasaṅkamitvā te ājīvakasāvake etadavoca—


pli: “māyyo, imaṁ kumārikaṁ dāsibhogena bhujjittha.


pli: “natthamhākaṁ tayā saddhiṁ āhārūpahāro, gaṇakiyā saddhiṁ amhākaṁ āhārūpahāro.


pli: Samaṇena bhavitabbaṁ abyāvaṭena.


pli: Samaṇo assa susamaṇo,


pli: Atha kho āyasmā udāyī tehi ājīvakasāvakehi apasādito punadeva sāvatthiṁ paccāgañchi.


pli: Tatiyampi kho sā kumārikā mātuyā santike dūtaṁ pāhesi—


pli: “ahañhi duggatā dukkhitā, na sukhaṁ labhāmi.


pli: Māsaṁyeva maṁ suṇisabhogena bhuñjiṁsu.


pli: Āgacchatu me, mātā, maṁ nessatū”ti.


pli: Dutiyampi kho sā gaṇakī yenāyasmā udāyī tenupasaṅkami; upasaṅkamitvā āyasmantaṁ udāyiṁ etadavoca—


pli: “sā kira, bhante, kumārikā duggatā dukkhitā, na sukhaṁ labhati.


pli: Māsaṁyeva naṁ suṇisabhogena bhuñjiṁsu.


pli: Tato aparena dāsibhogena bhuñjanti.


pli: Vadeyyātha, bhante—


pli: ‘māyyo, imaṁ kumārikaṁ dāsibhogena bhuñjittha, suṇisabhogena imaṁ kumārikaṁ bhuñjathā’”ti.


pli: “Paṭhamampāhaṁ tehi ājīvakasāvakehi apasādito,


pli: gaccha tvaṁ,


pli: nāhaṁ gamissāmī”ti.


pli: Atha kho sā gaṇakī ujjhāyati khiyyati vipāceti—


pli: “evaṁ duggato hotu ayyo udāyī, evaṁ dukkhito hotu ayyo udāyī, evaṁ mā sukhaṁ labhatu ayyo udāyī, yathā me kumārikā duggatā dukkhitā na sukhaṁ labhati pāpikāya sassuyā pāpakena sasurena pāpakena sāmikenā”ti.


pli: Sāpi kho kumārikā ujjhāyati khiyyati vipāceti—


pli: “evaṁ duggato hotu ayyo udāyī, evaṁ dukkhito hotu ayyo udāyī, evaṁ mā sukhaṁ labhatu ayyo udāyī, yathāhaṁ duggatā dukkhitā na sukhaṁ labhāmi pāpikāya sassuyā pāpakena sasurena pāpakena sāmikenā”ti.


pli: Aññāpi itthiyo asantuṭṭhā sassūhi vā sasurehi vā sāmikehi vā, tā evaṁ oyācanti—


pli: “evaṁ duggato hotu ayyo udāyī, evaṁ dukkhito hotu ayyo udāyī, evaṁ mā sukhaṁ labhatu ayyo udāyī, yathā mayaṁ duggatā dukkhitā na sukhaṁ labhāma pāpikāhi sassūhi pāpakehi sasurehi pāpakehi sāmikehī”ti.


pli: Yā pana tā itthiyo santuṭṭhā sassūhi vā sasurehi vā sāmikehi vā tā evaṁ āyācanti—


pli: “evaṁ sukhito hotu ayyo udāyī, evaṁ sajjito hotu ayyo udāyī, evaṁ sukhamedho hotu ayyo udāyī, yathā mayaṁ sukhitā sajjitā sukhamedhā bhaddikāhi sassūhi bhaddakehi sasurehi bhaddakehi sāmikehī”ti.


pli: Assosuṁ kho bhikkhū ekaccānaṁ itthīnaṁ oyācantīnaṁ ekaccānaṁ itthīnaṁ āyācantīnaṁ.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma āyasmā udāyī sañcarittaṁ samāpajjissatī”ti.


pli: Atha kho te bhikkhū āyasmantaṁ udāyiṁ anekapariyāyena vigarahitvā bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe bhikkhusaṅghaṁ sannipātāpetvā āyasmantaṁ udāyiṁ paṭipucchi—


pli: “saccaṁ kira tvaṁ, udāyi, sañcarittaṁ samāpajjasī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tvaṁ, moghapurisa, sañcarittaṁ samāpajjissasi.


pli: Netaṁ, moghapurisa, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Yo pana bhikkhu sañcarittaṁ samāpajjeyya, itthiyā vā purisamatiṁ purisassa vā itthimatiṁ, jāyattane vā jārattane vā, saṅghādiseso”ti.


pli: Evañcidaṁ bhagavatā bhikkhūnaṁ sikkhāpadaṁ paññattaṁ hoti.


pli: Tena kho pana samayena sambahulā dhuttā uyyāne paricārentā aññatarissā vesiyā santike dūtaṁ pāhesuṁ—


pli: “āgacchatu uyyāne paricāressāmā”ti.


pli: Sā evamāha—


pli: “ahaṁ khvayyo, tumhe na jānāmi—‘ke vā ime kassa vā’ti.


pli: Ahañcamhi bahubhaṇḍā bahuparikkhārā, bahinagarañca gantabbaṁ.


pli: Nāhaṁ gamissāmī”ti.


pli: Atha kho so dūto tesaṁ dhuttānaṁ etamatthaṁ ārocesi.


pli: Evaṁ vutte, aññataro puriso te dhutte etadavoca—


pli: “kissa tumhe, ayyo, etaṁ vesiṁ yācittha?


pli: Nanu ayyo udāyī vattabbo.


pli: Ayyo udāyī uyyojessatī”ti.


pli: Evaṁ vutte, aññataro upāsako taṁ purisaṁ etadavoca—


pli: “māyyo, evaṁ avaca.


pli: Na kappati samaṇānaṁ sakyaputtiyānaṁ evarūpaṁ kātuṁ.


pli: Nāyyo udāyī evaṁ karissatī”ti.


pli: Evaṁ vutte, “karissati na karissatī”ti abbhutamakaṁsu.


pli: Atha kho te dhuttā yenāyasmā udāyī tenupasaṅkamiṁsu; upasaṅkamitvā āyasmantaṁ udāyiṁ etadavocuṁ—


pli: “idha mayaṁ, bhante, uyyāne paricārentā asukāya nāma vesiyā santike dūtaṁ pahiṇimhā—


pli: ‘āgacchatu uyyāne paricāressāmā’ti.


pli: Sā evamāha—‘ahaṁ khvayyo, tumhe na jānāmi—ke vā ime kassa vāti,


pli: ahañcamhi bahubhaṇḍā bahuparikkhārā, bahinagarañca gantabbaṁ.


pli: Nāhaṁ gamissāmī’ti.


pli: Sādhu, bhante, ayyo taṁ vesiṁ uyyojetū”ti.


pli: Atha kho āyasmā udāyī yena sā vesī tenupasaṅkami; upasaṅkamitvā taṁ vesiṁ etadavoca—


pli: “kissimesaṁ na gacchasī”ti?


pli: “Ahaṁ khvayya, ime na jānāmi—‘ke vā ime kassa vā’ti.


pli: Ahañcamhi bahubhaṇḍā bahuparikkhārā, bahinagarañca gantabbaṁ.


pli: Nāhaṁ gamissāmī”ti.


pli: “Gacchimesaṁ. Ahaṁ ime jānāmī”ti.


pli: “Sace, bhante, ayyo jānāti ahaṁ gamissāmī”ti.


pli: Atha kho te dhuttā taṁ vesiṁ ādāya uyyānaṁ agamaṁsu.


pli: Atha kho so upāsako ujjhāyati khiyyati vipāceti—


pli: “kathañhi nāma ayyo udāyī taṅkhaṇikaṁ sañcarittaṁ samāpajjissatī”ti.


pli: Assosuṁ kho bhikkhū tassa upāsakassa ujjhāyantassa khiyyantassa vipācentassa.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma āyasmā udāyī taṅkhaṇikaṁ sañcarittaṁ samāpajjissatī”ti.


pli: Atha kho te bhikkhū āyasmantaṁ udāyiṁ anekapariyāyena vigarahitvā bhagavato etamatthaṁ ārocesuṁ …pe…


pli: “saccaṁ kira tvaṁ, udāyi, taṅkhaṇikaṁ sañcarittaṁ samāpajjasī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tvaṁ, moghapurisa, taṅkhaṇikaṁ sañcarittaṁ samāpajjissasi?


pli: Netaṁ, moghapurisa, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Yo pana bhikkhu sañcarittaṁ samāpajjeyya, itthiyā vā purisamatiṁ purisassa vā itthimatiṁ, jāyattane vā jārattane vā, antamaso taṅkhaṇikāyapi, saṅghādiseso”ti.


pli: Yo panāti


pli: yo yādiso …pe…


pli: bhikkhūti


pli: …pe… ayaṁ imasmiṁ atthe adhippeto bhikkhūti.


pli: Sañcarittaṁ samāpajjeyyāti


pli: itthiyā vā pahito purisassa santike gacchati, purisena vā pahito itthiyā santike gacchati.


pli: Itthiyā vā purisamatinti


pli: purisassa matiṁ itthiyā āroceti.


pli: Purisassa vā itthimatinti


pli: itthiyā matiṁ purisassa āroceti.


pli: Jāyattane vāti


pli: jāyā bhavissasi.


pli: Jārattane vāti


pli: jārī bhavissasi.


pli: Antamaso taṅkhaṇikāyapīti


pli: muhuttikā bhavissasi.


pli: Saṅghādisesoti


pli: …pe… tenapi vuccati “saṅghādiseso”ti.


pli: Dasa itthiyo— māturakkhitā piturakkhitā mātāpiturakkhitā bhāturakkhitā bhaginirakkhitā ñātirakkhitā gottarakkhitā dhammarakkhitā sārakkhā saparidaṇḍā.


pli: Dasa bhariyāyo— dhanakkītā chandavāsinī bhogavāsinī paṭavāsinī odapattakinī obhaṭacumbaṭā dāsī ca bhariyā ca kammakārī ca bhariyā ca dhajāhaṭā muhuttikā.


pli: Māturakkhitā nāma


pli: mātā rakkhati gopeti issariyaṁ kāreti vasaṁ vatteti.


pli: Piturakkhitā nāma


pli: pitā rakkhati gopeti issariyaṁ kāreti vasaṁ vatteti.


pli: Mātāpiturakkhitā nāma


pli: mātāpitaro rakkhanti gopenti issariyaṁ kārenti vasaṁ vattenti.


pli: Bhāturakkhitā nāma


pli: bhātā rakkhati gopeti issariyaṁ kāreti vasaṁ vatteti.


pli: Bhaginirakkhitā nāma


pli: bhaginī rakkhati gopeti issariyaṁ kāreti vasaṁ vatteti.


pli: Ñātirakkhitā nāma


pli: ñātakā rakkhanti gopenti issariyaṁ kārenti vasaṁ vattenti.


pli: Gottarakkhitā nāma


pli: sagottā rakkhanti gopenti issariyaṁ kārenti vasaṁ vattenti.


pli: Dhammarakkhitā nāma


pli: sahadhammikā rakkhanti gopenti issariyaṁ kārenti vasaṁ vattenti.


pli: Sārakkhā nāma


pli: gabbhepi pariggahitā hoti— mayhaṁ esāti. Antamaso mālāguḷaparikkhittāpi.


pli: Saparidaṇḍā nāma


pli: kehici daṇḍo ṭhapito hoti—yo itthannāmaṁ itthiṁ gacchati ettako daṇḍoti.


pli: Dhanakkītā nāma


pli: dhanena kiṇitvā vāseti.


pli: Chandavāsinī nāma


pli: piyo piyaṁ vāseti.


pli: Bhogavāsinī nāma


pli: bhogaṁ datvā vāseti.


pli: Paṭavāsinī nāma


pli: paṭaṁ datvā vāseti.


pli: Odapattakinī nāma


pli: udakapattaṁ āmasitvā vāseti.


pli: Obhaṭacumbaṭā nāma


pli: cumbaṭaṁ oropetvā vāseti.


pli: Dāsī nāma


pli: dāsī ceva hoti bhariyā ca.


pli: Kammakārī nāma


pli: kammakārī ceva hoti bhariyā ca.


pli: Dhajāhaṭā nāma


pli: karamarānītā vuccati.


pli: Muhuttikā nāma


pli: taṅkhaṇikā vuccati.


pli: Puriso bhikkhuṁ pahiṇati—


pli: “gaccha, bhante, itthannāmaṁ māturakkhitaṁ brūhi—


pli: ‘hohi kira itthannāmassa bhariyā dhanakkītā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: “gaccha, bhante, itthannāmaṁ piturakkhitaṁ brūhi …pe…


pli: mātāpiturakkhitaṁ brūhi …


pli: bhāturakkhitaṁ brūhi …


pli: bhaginirakkhitaṁ brūhi …


pli: ñātirakkhitaṁ brūhi …


pli: gottarakkhitaṁ brūhi …


pli: dhammarakkhitaṁ brūhi …


pli: sārakkhaṁ brūhi …


pli: saparidaṇḍaṁ brūhi—


pli: Nikkhepapadāni.


pli: “gaccha, bhante, itthannāmaṁ māturakkhitañca piturakkhitañca brūhi—


pli: ‘hotha kira itthannāmassa bhariyāyo dhanakkītā’”ti.


pli: “gaccha, bhante, itthannāmaṁ māturakkhitañca mātāpiturakkhitañca …pe…


pli: māturakkhitañca bhāturakkhitañca …


pli: māturakkhitañca bhaginirakkhitañca …


pli: māturakkhitañca ñātirakkhitañca …


pli: māturakkhitañca gottarakkhitañca …


pli: māturakkhitañca dhammarakkhitañca …


pli: māturakkhitañca sārakkhañca …


pli: māturakkhitañca saparidaṇḍañca brūhi—


pli: Paṭiggaṇhāti vīmaṁsati paccāharati, āpatti saṅghādisesassa.


pli: Khaṇḍacakkaṁ.


pli: Puriso bhikkhuṁ pahiṇati—


pli: “gaccha, bhante, itthannāmaṁ piturakkhitañca mātāpiturakkhitañca brūhi—


pli: “gaccha, bhante, itthannāmaṁ piturakkhitañca bhāturakkhitañca …pe…


pli: piturakkhitañca bhaginirakkhitañca …


pli: piturakkhitañca ñātirakkhitañca …


pli: piturakkhitañca gottarakkhitañca …


pli: piturakkhitañca dhammarakkhitañca …


pli: piturakkhitañca sārakkhañca …


pli: piturakkhitañca saparidaṇḍañca brūhi—


pli: ‘hotha kira itthannāmassa bhariyāyo dhanakkītā’”ti.


pli: “gaccha, bhante, itthannāmaṁ piturakkhitañca māturakkhitañca brūhi—


pli: Baddhacakkaṁ mūlaṁ saṅkhittaṁ.


pli: (…) Puriso bhikkhuṁ pahiṇati—


pli: “gaccha, bhante, itthannāmaṁ saparidaṇḍañca māturakkhitañca brūhi—


pli: “gaccha, bhante, itthannāmaṁ saparidaṇḍañca piturakkhitañca …pe…


pli: saparidaṇḍañca mātāpiturakkhitañca …


pli: saparidaṇḍañca bhāturakkhitañca …


pli: saparidaṇḍañca bhaginirakkhitañca …


pli: saparidaṇḍañca ñātirakkhitañca …


pli: saparidaṇḍañca gottarakkhitañca …


pli: saparidaṇḍañca dhammarakkhitañca …


pli: saparidaṇḍañca sārakkhañca brūhi—


pli: Paṭiggaṇhāti vīmaṁsati paccāharati, āpatti saṅghādisesassa.


pli: Ekamūlakaṁ niṭṭhitaṁ.


pli: Evaṁ dumūlakampi timūlakampi yāva navamūlakaṁ kātabbaṁ.


pli: Idaṁ dasamūlakaṁ—


pli: Puriso bhikkhuṁ pahiṇati—


pli: “gaccha, bhante, itthannāmaṁ māturakkhitañca piturakkhitañca mātāpiturakkhitañca bhāturakkhitañca bhaginirakkhitañca ñātirakkhitañca gottarakkhitañca dhammarakkhitañca sārakkhañca saparidaṇḍañca brūhi—


pli: ‘hotha kira itthannāmassa bhariyāyo dhanakkītā’”ti.


pli: Dhanakkītācakkaṁ niṭṭhitaṁ.


pli: “gaccha, bhante, itthannāmaṁ māturakkhitaṁ brūhi—


pli: ‘hohi kira itthannāmassa bhariyā chandavāsinī …pe…


pli: bhogavāsinī …


pli: paṭavāsinī …


pli: odapattakinī …


pli: obhaṭacumbaṭā …


pli: dāsī ca bhariyā ca …


pli: kammakārī ca bhariyā ca …


pli: dhajāhaṭā …


pli: muhuttikā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: “gaccha, bhante, itthannāmaṁ piturakkhitaṁ brūhi …pe…


pli: mātāpiturakkhitaṁ brūhi …


pli: bhāturakkhitaṁ brūhi …


pli: bhaginirakkhitaṁ brūhi …


pli: ñātirakkhitaṁ brūhi …


pli: gottarakkhitaṁ brūhi …


pli: dhammarakkhitaṁ brūhi …


pli: sārakkhaṁ brūhi …


pli: saparidaṇḍaṁ brūhi—


pli: ‘hohi kira itthannāmassa bhariyā muhuttikā’”ti.


pli: Nikkhepapadāni.


pli: Puriso bhikkhuṁ pahiṇati—


pli: “gaccha, bhante, itthannāmaṁ māturakkhitañca piturakkhitañca brūhi—


pli: ‘hotha kira itthannāmassa bhariyāyo muhuttikā’”ti.


pli: “gaccha, bhante, itthannāmaṁ māturakkhitañca mātāpiturakkhitañca …pe…


pli: māturakkhitañca saparidaṇḍañca brūhi—


pli: Paṭiggaṇhāti vīmaṁsati paccāharati, āpatti saṅghādisesassa.


pli: Khaṇḍacakkaṁ.


pli: “gaccha, bhante, itthannāmaṁ piturakkhitañca mātāpiturakkhitañca brūhi—


pli: “gaccha, bhante, itthannāmaṁ piturakkhitañca bhāturakkhitañca …pe…


pli: piturakkhitañca saparidaṇḍañca brūhi—


pli: “gaccha, bhante, itthannāmaṁ piturakkhitañca māturakkhitañca brūhi—


pli: Baddhacakkaṁ mūlaṁ saṅkhittaṁ.


pli: “gaccha, bhante, itthannāmaṁ saparidaṇḍañca māturakkhitañca brūhi—


pli: “gaccha, bhante, itthannāmaṁ saparidaṇḍañca piturakkhitañca …pe…


pli: saparidaṇḍañca sārakkhañca brūhi—


pli: Ekamūlakaṁ niṭṭhitaṁ.


pli: Dumūlakādīnipi evameva kātabbāni.


pli: Idaṁ dasamūlakaṁ—


pli: Puriso bhikkhuṁ pahiṇati—


pli: “gaccha, bhante, itthannāmaṁ māturakkhitañca piturakkhitañca mātāpiturakkhitañca bhāturakkhitañca bhaginirakkhitañca ñātirakkhitañca gottarakkhitañca dhammarakkhitañca sārakkhañca saparidaṇḍañca brūhi—


pli: ‘hotha kira itthannāmassa bhariyāyo muhuttikā’”ti.


pli: Muhuttikācakkaṁ niṭṭhitaṁ.


pli: “gaccha, bhante, itthannāmaṁ māturakkhitaṁ brūhi—


pli: ‘hohi kira itthannāmassa bhariyā dhanakkītā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: ‘hohi kira itthannāmassa bhariyā chandavāsinī …pe…


pli: bhogavāsinī …


pli: paṭavāsinī …


pli: odapattakinī …


pli: obhaṭacumbaṭā …


pli: dāsī ca bhariyā ca …


pli: kammakārī ca bhariyā ca …


pli: dhajāhaṭā …


pli: muhuttikā’”ti.


pli: Nikkhepapadāni.


pli: Puriso bhikkhuṁ pahiṇati—


pli: ‘hohi kira itthannāmassa bhariyā dhanakkītā ca chandavāsinī cā’”ti.


pli: ‘hohi kira itthannāmassa bhariyā dhanakkītā ca bhogavāsinī ca …pe…


pli: dhanakkītā ca paṭavāsinī ca …


pli: dhanakkītā ca odapattakinī ca …


pli: dhanakkītā ca obhaṭacumbaṭā ca …


pli: dhanakkītā ca dāsī ca bhariyā ca …


pli: dhanakkītā ca kammakārī ca bhariyā ca …


pli: dhanakkītā ca dhajāhaṭā ca …


pli: dhanakkītā ca muhuttikā cā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Khaṇḍacakkaṁ.


pli: “gaccha, bhante, itthannāmaṁ māturakkhitaṁ brūhi—


pli: ‘hohi kira itthannāmassa bhariyā chandavāsinī ca bhogavāsinī ca …pe…


pli: chandavāsinī ca muhuttikā ca …


pli: chandavāsinī ca dhanakkītā cā’”ti.


pli: Baddhacakkaṁ mūlaṁ saṅkhittaṁ.


pli: Puriso bhikkhuṁ pahiṇati—


pli: ‘hohi kira itthannāmassa bhariyā muhuttikā ca dhanakkītā ca …pe…


pli: muhuttikā ca chandavāsinī ca …pe…


pli: muhuttikā ca dhajāhaṭā cā’”ti.


pli: Ekamūlakaṁ niṭṭhitaṁ.


pli: Dumūlakādīnipi evameva kātabbāni.


pli: Idaṁ dasamūlakaṁ—


pli: ‘hohi kira itthannāmassa bhariyā dhanakkītā ca chandavāsinī ca bhogavāsinī ca paṭavāsinī ca odapattakinī ca obhaṭacumbaṭā ca dāsī ca bhariyā ca kammakārī ca bhariyā ca dhajāhaṭā ca muhuttikā cā’”ti.


pli: Māturakkhitācakkaṁ niṭṭhitaṁ.


pli: “gaccha, bhante, itthannāmaṁ piturakkhitaṁ …pe…


pli: mātāpiturakkhitaṁ …


pli: bhāturakkhitaṁ …


pli: bhaginirakkhitaṁ …


pli: ñātirakkhitaṁ …


pli: gottarakkhitaṁ …


pli: dhammarakkhitaṁ …


pli: sārakkhaṁ …


pli: saparidaṇḍaṁ brūhi—


pli: ‘hohi kira itthannāmassa bhariyā dhanakkītā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Puriso bhikkhuṁ pahiṇati—


pli: “gaccha, bhante, itthannāmaṁ saparidaṇḍaṁ brūhi—


pli: ‘hohi kira itthannāmassa bhariyā chandavāsinī …pe…


pli: bhogavāsinī …


pli: paṭavāsinī …


pli: odapattakinī …


pli: obhaṭacumbaṭā …


pli: dāsī ca bhariyā ca …


pli: kammakārī ca bhariyā ca …


pli: dhajāhaṭā …


pli: muhuttikā’”ti.


pli: Nikkhepapadāni.


pli: ‘hohi kira itthannāmassa bhariyā dhanakkītā ca chandavāsinī cā’”ti.


pli: ‘hohi kira itthannāmassa bhariyā dhanakkītā ca bhogavāsinī ca …pe…


pli: dhanakkītā ca muhuttikā cā’”ti.


pli: Khaṇḍacakkaṁ.


pli: ‘hohi kira itthannāmassa bhariyā chandavāsinī ca bhogavāsinī ca …pe…


pli: chandavāsinī ca muhuttikā ca …


pli: chandavāsinī ca dhanakkītā cā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Baddhacakkaṁ mūlaṁ saṅkhittaṁ.


pli: Puriso bhikkhuṁ pahiṇati—


pli: “gaccha, bhante, itthannāmaṁ saparidaṇḍaṁ brūhi—


pli: ‘hohi kira itthannāmassa bhariyā muhuttikā ca dhanakkītā ca …pe…


pli: muhuttikā ca chandavāsinī ca …pe…


pli: muhuttikā ca dhajāhaṭā cā’”ti.


pli: Ekamūlakaṁ niṭṭhitaṁ.


pli: Dumūlakampi timūlakampi yāva navamūlakaṁ evameva kātabbaṁ.


pli: Idaṁ dasamūlakaṁ—


pli: ‘hohi kira itthannāmassa bhariyā dhanakkītā ca chandavāsinī ca bhogavāsinī ca paṭavāsinī ca odapattakinī ca obhaṭacumbaṭā ca dāsī ca bhariyā ca kammakārī ca bhariyā ca dhajāhaṭā ca muhuttikā cā’”ti.


pli: Saparidaṇḍācakkaṁ niṭṭhitaṁ.


pli: “gaccha, bhante, itthannāmaṁ māturakkhitaṁ brūhi—


pli: ‘hohi kira itthannāmassa bhariyā dhanakkītā’”ti.


pli: “gaccha, bhante, itthannāmaṁ māturakkhitañca piturakkhitañca brūhi—


pli: ‘hotha kira itthannāmassa bhariyāyo dhanakkītā ca chandavāsinī cā’”ti.


pli: “gaccha, bhante, itthannāmaṁ māturakkhitañca piturakkhitañca mātāpiturakkhitañca brūhi—


pli: ‘hotha kira itthannāmassa bhariyāyo dhanakkītā ca chandavāsinī ca bhogavāsinī cā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Evaṁ ubhatovaḍḍhakaṁ kātabbaṁ.


pli: Puriso bhikkhuṁ pahiṇati—


pli: “gaccha, bhante, itthannāmaṁ māturakkhitañca piturakkhitañca mātāpiturakkhitañca bhāturakkhitañca bhaginirakkhitañca ñātirakkhitañca gottarakkhitañca dhammarakkhitañca sārakkhañca saparidaṇḍañca brūhi—


pli: ‘hotha kira itthannāmassa bhariyāyo dhanakkītā ca chandavāsinī ca bhogavāsinī ca paṭavāsinī ca odapattakinī ca obhaṭacumbaṭā ca dāsī ca bhariyā ca kammakārī ca bhariyā ca dhajāhaṭā ca muhuttikā cā’”ti.


pli: Ubhatovaḍḍhakaṁ niṭṭhitaṁ.


pli: Purisassa mātā bhikkhuṁ pahiṇati …pe…


pli: purisassa pitā bhikkhuṁ pahiṇati …pe…


pli: purisassa mātāpitaro bhikkhuṁ pahiṇanti …pe…


pli: purisassa bhātā bhikkhuṁ pahiṇati …pe…


pli: purisassa bhaginī bhikkhuṁ pahiṇati …pe…


pli: purisassa ñātakā bhikkhuṁ pahiṇanti …pe…


pli: purisassa gottā bhikkhuṁ pahiṇanti …pe…


pli: purisassa sahadhammikā bhikkhuṁ pahiṇanti …pe….


pli: Purisassa peyyālo vitthāretabbo.


pli: Ubhatovaḍḍhakaṁ yathā purimanayo tatheva vitthāretabbaṁ.


pli: Māturakkhitāya mātā bhikkhuṁ pahiṇati—


pli: “gaccha, bhante, itthannāmaṁ brūhi—


pli: ‘hotu itthannāmassa bhariyā dhanakkītā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: ‘hotu itthannāmassa bhariyā chandavāsinī …pe…


pli: bhogavāsinī …


pli: paṭavāsinī …


pli: odapattakinī …


pli: obhaṭacumbaṭā …


pli: dāsī ca bhariyā ca …


pli: kammakārī ca bhariyā ca …


pli: dhajāhaṭā …


pli: muhuttikā’”ti.


pli: Nikkhepapadāni.


pli: ‘hotu itthannāmassa bhariyā dhanakkītā ca chandavāsinī ca …pe…


pli: dhanakkītā ca bhogavāsinī ca …pe…


pli: dhanakkītā ca muhuttikā cā’”ti.


pli: Khaṇḍacakkaṁ.


pli: Māturakkhitāya mātā bhikkhuṁ pahiṇati—


pli: “gaccha, bhante, itthannāmaṁ brūhi—


pli: ‘hotu itthannāmassa bhariyā chandavāsinī ca bhogavāsinī ca …pe…


pli: chandavāsinī ca muhuttikā ca …


pli: chandavāsinī ca dhanakkītā cā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Baddhacakkaṁ mūlaṁ saṅkhittaṁ.


pli: ‘hotu itthannāmassa bhariyā muhuttikā ca dhanakkītā ca …pe…


pli: muhuttikā ca chandavāsinī ca …pe…


pli: muhuttikā ca dhajāhaṭā cā’”ti.


pli: Ekamūlakaṁ niṭṭhitaṁ.


pli: Dumūlakampi timūlakampi yāva navamūlakaṁ evameva kātabbaṁ.


pli: Idaṁ dasamūlakaṁ—


pli: ‘hotu itthannāmassa bhariyā dhanakkītā ca chandavāsinī ca bhogavāsinī ca paṭavāsinī ca odapattakinī ca obhaṭacumbaṭā ca dāsī ca bhariyā ca kammakārī ca bhariyā ca dhajāhaṭā ca muhuttikā cā’”ti.


pli: Mātucakkaṁ niṭṭhitaṁ.


pli: Piturakkhitāya pitā bhikkhuṁ pahiṇati …pe…


pli: mātāpiturakkhitāya mātāpitaro bhikkhuṁ pahiṇanti …


pli: bhāturakkhitāya bhātā bhikkhuṁ pahiṇati …


pli: bhaginirakkhitāya bhaginī bhikkhuṁ pahiṇati …


pli: ñātirakkhitāya ñātakā bhikkhuṁ pahiṇanti …


pli: gottarakkhitāya gottā bhikkhuṁ pahiṇanti …


pli: dhammarakkhitāya sahadhammikā bhikkhuṁ pahiṇanti …


pli: sārakkhāya yena pariggahitā hoti so bhikkhuṁ pahiṇati …


pli: saparidaṇḍāya yena daṇḍo ṭhapito hoti so bhikkhuṁ pahiṇati—


pli: “gaccha, bhante, itthannāmaṁ brūhi—


pli: ‘hotu itthannāmassa bhariyā dhanakkītā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Saparidaṇḍāya yena daṇḍo ṭhapito hoti so bhikkhuṁ pahiṇati—


pli: ‘hotu itthannāmassa bhariyā chandavāsinī …pe…


pli: bhogavāsinī …


pli: paṭavāsinī …


pli: odapattakinī …


pli: obhaṭacumbaṭā …


pli: dāsī ca bhariyā ca …


pli: kammakārī ca bhariyā ca …


pli: dhajāhaṭā …


pli: muhuttikā’”ti.


pli: Nikkhepapadāni.


pli: ‘hotu itthannāmassa bhariyā dhanakkītā ca chandavāsinī ca …pe…


pli: dhanakkītā ca bhogavāsinī ca …pe…


pli: dhanakkītā ca muhuttikā cā’”ti.


pli: Khaṇḍacakkaṁ.


pli: “gaccha, bhante, itthannāmaṁ brūhi—


pli: ‘hotu itthannāmassa bhariyā chandavāsinī ca bhogavāsinī ca …pe…


pli: chandavāsinī ca muhuttikā ca …


pli: chandavāsinī ca dhanakkītā cā’”ti.


pli: Paṭiggaṇhāti vīmaṁsati paccāharati āpatti saṅghādisesassa.


pli: Baddhacakkaṁ mūlaṁ saṅkhittaṁ.


pli: Saparidaṇḍāya yena daṇḍo, ṭhapito hoti so bhikkhuṁ pahiṇati—


pli: ‘hotu itthannāmassa bhariyā muhuttikā ca dhanakkītā ca …pe…


pli: muhuttikā ca chandavāsinī ca …pe…


pli: muhuttikā ca dhajāhaṭā cā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Ekamūlakaṁ niṭṭhitaṁ.


pli: Dumūlakampi timūlakampi yāva navamūlakaṁ evameva kātabbaṁ.


pli: Idaṁ dasamūlakaṁ—


pli: Saparidaṇḍāya yena daṇḍo ṭhapito hoti so bhikkhuṁ pahiṇati—


pli: ‘hotu itthannāmassa bhariyā dhanakkītā ca chandavāsinī ca bhogavāsinī ca paṭavāsinī ca odapattakinī ca obhaṭacumbaṭā ca dāsī ca bhariyā ca kammakārī ca bhariyā ca dhajāhaṭā ca muhuttikā cā’”ti.


pli: Daṇḍaṭhapitacakkaṁ niṭṭhitaṁ.


pli: Māturakkhitā bhikkhuṁ pahiṇati—


pli: “gaccha, bhante, itthannāmaṁ brūhi—


pli: ‘homi itthannāmassa bhariyā dhanakkītā’”ti.


pli: ‘homi itthannāmassa bhariyā chandavāsinī …pe…


pli: bhogavāsinī …


pli: paṭavāsinī …


pli: odapattakinī …


pli: obhaṭacumbaṭā …


pli: dāsī ca bhariyā ca …


pli: kammakārī ca bhariyā ca …


pli: dhajāhaṭā …


pli: muhuttikā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Nikkhepapadāni.


pli: ‘homi itthannāmassa bhariyā dhanakkītā ca chandavāsinī cā’”ti.


pli: ‘homi itthannāmassa bhariyā dhanakkītā ca bhogavāsinī ca …pe…


pli: dhanakkītā ca paṭavāsinī ca …pe…


pli: dhanakkītā ca muhuttikā cā’”ti.


pli: Khaṇḍacakkaṁ.


pli: Māturakkhitā bhikkhuṁ pahiṇati—


pli: “gaccha, bhante, itthannāmaṁ brūhi—


pli: ‘homi itthannāmassa bhariyā chandavāsinī ca bhogavāsinī ca …pe…


pli: chandavāsinī ca muhuttikā ca …


pli: chandavāsinī ca dhanakkītā cā’”ti.


pli: Baddhacakkaṁ mūlaṁ saṅkhittaṁ.


pli: ‘homi itthannāmassa bhariyā muhuttikā ca dhanakkītā ca …pe…


pli: muhuttikā ca chandavāsinī ca …pe…


pli: muhuttikā ca dhajāhaṭā cā’”ti.


pli: Ekamūlakaṁ niṭṭhitaṁ.


pli: Dumūlakādīnipi evameva kātabbāni.


pli: Idaṁ dasamūlakaṁ—


pli: ‘homi itthannāmassa bhariyā dhanakkītā ca chandavāsinī ca bhogavāsinī ca paṭavāsinī ca odapattakinī ca obhaṭacumbaṭā ca dāsī ca bhariyā ca kammakārī ca bhariyā ca dhajāhaṭā ca muhuttikā cā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Aparaṁ māturakkhitācakkaṁ niṭṭhitaṁ.


pli: Piturakkhitā bhikkhuṁ pahiṇati …pe…


pli: mātāpiturakkhitā bhikkhuṁ pahiṇati …


pli: bhāturakkhitā bhikkhuṁ pahiṇati …


pli: bhaginirakkhitā bhikkhuṁ pahiṇati …


pli: ñātirakkhitā bhikkhuṁ pahiṇati …


pli: gottarakkhitā bhikkhuṁ pahiṇati …


pli: dhammarakkhitā bhikkhuṁ pahiṇati …


pli: sārakkhā bhikkhuṁ pahiṇati …


pli: saparidaṇḍā bhikkhuṁ pahiṇati—


pli: “gaccha, bhante, itthannāmaṁ brūhi—


pli: ‘homi itthannāmassa bhariyā dhanakkītā’”ti.


pli: Saparidaṇḍā bhikkhuṁ pahiṇati—


pli: ‘homi itthannāmassa bhariyā chandavāsinī …pe…


pli: bhogavāsinī …


pli: paṭavāsinī …


pli: odapattakinī …


pli: obhaṭacumbaṭā …


pli: dāsī ca bhariyā ca …


pli: kammakārī ca bhariyā ca …


pli: dhajāhaṭā …


pli: muhuttikā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Nikkhepapadāni.


pli: ‘homi itthannāmassa bhariyā dhanakkītā ca chandavāsinī ca …pe…


pli: dhanakkītā ca muhuttikā cā’”ti.


pli: Khaṇḍacakkaṁ.


pli: “gaccha, bhante, itthannāmaṁ brūhi—


pli: ‘homi itthannāmassa bhariyā chandavāsinī ca bhogavāsinī ca …pe…


pli: chandavāsinī ca muhuttikā ca …


pli: chandavāsinī ca dhanakkītā cā’”ti.


pli: Baddhacakkaṁ, mūlaṁ saṅkhittaṁ.


pli: Saparidaṇḍā bhikkhuṁ pahiṇati—


pli: ‘homi itthannāmassa bhariyā muhuttikā ca dhanakkītā ca …pe…


pli: muhuttikā ca chandavāsinī ca …pe…


pli: muhuttikā ca dhajāhaṭā cā’”ti.


pli: Ekamūlakaṁ niṭṭhitaṁ.


pli: Dumūlakādīnipi evameva kātabbāni.


pli: Idaṁ dasamūlakaṁ—


pli: ‘homi itthannāmassa bhariyā dhanakkītā ca chandavāsinī ca bhogavāsinī ca paṭavāsinī ca odapattakinī ca obhaṭacumbaṭā ca dāsī ca bhariyā ca kammakārī ca bhariyā ca dhajāhaṭā ca muhuttikā cā’”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Aparaṁ saparidaṇḍācakkaṁ niṭṭhitaṁ.


pli: Sabbaṁ cakkapeyyālaṁ niṭṭhitaṁ.


pli: Paṭiggaṇhāti vīmaṁsati na paccāharati, āpatti thullaccayassa.


pli: Paṭiggaṇhāti na vīmaṁsati paccāharati, āpatti thullaccayassa.


pli: Paṭiggaṇhāti na vīmaṁsati na paccāharati, āpatti dukkaṭassa.


pli: Na paṭiggaṇhāti vīmaṁsati paccāharati, āpatti thullaccayassa.


pli: Na paṭiggaṇhāti vīmaṁsati na paccāharati, āpatti dukkaṭassa.


pli: Na paṭiggaṇhāti na vīmaṁsati paccāharati, āpatti dukkaṭassa.


pli: Na paṭiggaṇhāti na vīmaṁsati na paccāharati, anāpatti.


pli: Puriso sambahule bhikkhū āṇāpeti—


pli: “gacchatha, bhante, itthannāmaṁ itthiṁ vīmaṁsathā”ti.


pli: Sabbe paṭiggaṇhanti sabbe vīmaṁsanti sabbe paccāharanti, āpatti sabbesaṁ saṅghādisesassa.


pli: Sabbe paṭiggaṇhanti sabbe vīmaṁsanti ekaṁ paccāharāpenti, āpatti sabbesaṁ saṅghādisesassa.


pli: Sabbe paṭiggaṇhanti ekaṁ vīmaṁsāpetvā sabbe paccāharanti, āpatti sabbesaṁ saṅghādisesassa.


pli: Sabbe paṭiggaṇhanti ekaṁ vīmaṁsāpetvā ekaṁ paccāharāpenti, āpatti sabbesaṁ saṅghādisesassa.


pli: Puriso bhikkhuṁ āṇāpeti—


pli: “gaccha, bhante, itthannāmaṁ itthiṁ vīmaṁsā”ti.


pli: Paṭiggaṇhāti vīmaṁsati paccāharati, āpatti saṅghādisesassa.


pli: Paṭiggaṇhāti vīmaṁsati antevāsiṁ paccāharāpeti, āpatti saṅghādisesassa.


pli: Paṭiggaṇhāti antevāsiṁ vīmaṁsāpetvā attanā paccāharati, āpatti saṅghādisesassa.


pli: “gaccha, bhante, itthannāmaṁ itthiṁ vimaṁsā”ti.


pli: Paṭiggaṇhāti antevāsiṁ vīmaṁsāpeti antevāsī vīmaṁsitvā bahiddhā paccāharati, āpatti ubhinnaṁ thullaccayassa.


pli: Gacchanto sampādeti, āgacchanto visaṁvādeti, āpatti thullaccayassa.


pli: Gacchanto visaṁvādeti, āgacchanto sampādeti, āpatti thullaccayassa.


pli: Gacchanto sampādeti, āgacchanto sampādeti, āpatti saṅghādisesassa.


pli: Gacchanto visaṁvādeti, āgacchanto visaṁvādeti, anāpatti.


pli: Anāpatti—


pli: saṅghassa vā cetiyassa vā gilānassa vā karaṇīyena gacchati,


pli: ummattakassa,


pli: ādikammikassāti.


pli: 5.1. Vinītavatthuuddānagāthā


pli: Suttā matā ca nikkhantā,


pli: anitthī itthipaṇḍakā;


pli: Kalahaṁ katvāna sammodi,


pli: sañcarittañca paṇḍaketi.


pli: 5.2. Vinītavatthu


pli: Tena kho pana samayena aññataro puriso aññataraṁ bhikkhuṁ āṇāpesi—


pli: “gaccha, bhante, itthannāmaṁ itthiṁ vīmaṁsā”ti.


pli: So gantvā manusse pucchi—


pli: “kahaṁ itthannāmā”ti?


pli: “Suttā, bhante”ti.


pli: Tassa kukkuccaṁ ahosi—


pli: “bhagavatā sikkhāpadaṁ paññattaṁ,


pli: kacci nu kho ahaṁ saṅghādisesaṁ āpattiṁ āpanno”ti?


pli: Bhagavato etamatthaṁ ārocesi—


pli: “Anāpatti, bhikkhu, saṅghādisesassa;


pli: āpatti dukkaṭassā”ti.


pli: “Matā, bhante”ti …pe…


pli: “nikkhantā, bhante”ti …


pli: “anitthī, bhante”ti …


pli: “itthipaṇḍakā, bhante”ti.


pli: Tassa kukkuccaṁ ahosi …pe…


pli: “anāpatti, bhikkhu, saṅghādisesassa;


pli: Tena kho pana samayena aññatarā itthī sāmikena saha bhaṇḍitvā mātugharaṁ agamāsi.


pli: Kulūpako bhikkhu sammodanīyaṁ akāsi.


pli: “alaṁvacanīyā, bhikkhū”ti?


pli: “Nālaṁvacanīyā, bhagavā”ti.


pli: “Anāpatti, bhikkhu, nālaṁvacanīyāyā”ti.


pli: Tena kho pana samayena aññataro bhikkhu paṇḍake sañcarittaṁ samāpajji.


pli: āpatti thullaccayassā”ti.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 6. Kuṭikārasikkhāpada


pli: Tena samayena buddho bhagavā rājagahe viharati veḷuvane kalandakanivāpe.


pli: Tena kho pana samayena āḷavakā bhikkhū saññācikāyo kuṭiyo kārāpenti assāmikāyo attuddesikāyo appamāṇikāyo.


pli: Tāyo na niṭṭhānaṁ gacchanti.


pli: Te yācanabahulā viññattibahulā viharanti—


pli: “purisaṁ detha, purisatthakaraṁ detha, goṇaṁ detha, sakaṭaṁ detha, vāsiṁ detha, parasuṁ detha, kuṭhāriṁ detha, kudālaṁ detha, nikhādanaṁ detha, valliṁ detha, veḷuṁ detha, muñjaṁ detha, pabbajaṁ detha, tiṇaṁ detha, mattikaṁ dethā”ti.


pli: Manussā upaddutā yācanāya upaddutā viññattiyā bhikkhū disvā ubbijjantipi uttasantipi palāyantipi aññenapi gacchanti aññenapi mukhaṁ karonti dvārampi thakenti,


pli: gāvimpi disvā palāyanti bhikkhūti maññamānā.


pli: Atha kho āyasmā mahākassapo rājagahe vassaṁvuṭṭho yena āḷavī tena pakkāmi.


pli: Anupubbena yena āḷavī tadavasari.


pli: Tatra sudaṁ āyasmā mahākassapo āḷaviyaṁ viharati aggāḷave cetiye.


pli: Atha kho āyasmā mahākassapo pubbaṇhasamayaṁ nivāsetvā pattacīvaramādāya āḷaviṁ piṇḍāya pāvisi.


pli: Manussā āyasmantaṁ mahākassapaṁ passitvā ubbijjantipi uttasantipi palāyantipi aññenapi gacchanti aññenapi mukhaṁ karonti dvārampi thakenti.


pli: Atha kho āyasmā mahākassapo āḷaviyaṁ piṇḍāya caritvā pacchābhattaṁ piṇḍapātapaṭikkanto bhikkhū āmantesi—


pli: “pubbāyaṁ, āvuso, āḷavī subhikkhā ahosi sulabhapiṇḍā sukarā uñchena paggahena yāpetuṁ;


pli: etarahi panāyaṁ āḷavī dubbhikkhā dullabhapiṇḍā, na sukarā uñchena paggahena yāpetuṁ.


pli: Ko nu kho, āvuso, hetu ko paccayo, yenāyaṁ āḷavī dubbhikkhā dullabhapiṇḍā, na sukarā uñchena paggahena yāpetun”ti?


pli: Atha kho te bhikkhū āyasmato mahākassapassa etamatthaṁ ārocesuṁ.


pli: Atha kho bhagavā rājagahe yathābhirantaṁ viharitvā yena āḷavī tena cārikaṁ pakkāmi.


pli: Anupubbena cārikaṁ caramāno yena āḷavī tadavasari.


pli: Tatra sudaṁ bhagavā āḷaviyaṁ viharati aggāḷave cetiye.


pli: Atha kho āyasmā mahākassapo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi.


pli: Ekamantaṁ nisinno kho āyasmā mahākassapo bhagavato etamatthaṁ ārocesi.


pli: Atha kho bhagavā etasmiṁ nidāne etasmiṁ pakaraṇe bhikkhusaṅghaṁ sannipātāpetvā āḷavake bhikkhū paṭipucchi—


pli: “saccaṁ kira tumhe, bhikkhave, saññācikāyo kuṭiyo kārāpetha assāmikāyo attuddesikāyo appamāṇikāyo.


pli: Tāyo na niṭṭhānaṁ gacchanti.


pli: Te tumhe yācanabahulā viññattibahulā viharatha—


pli: ‘purisaṁ detha purisatthakaraṁ detha …pe… tiṇaṁ detha mattikaṁ dethā’ti.


pli: Manussā upaddutā yācanāya upaddutā viññattiyā bhikkhū disvā ubbijjantipi uttasantipi palāyantipi aññenapi gacchanti aññenapi mukhaṁ karonti dvārampi thakenti, gāvimpi disvā palāyanti bhikkhūti maññamānā”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tumhe, moghapurisā, saṁyācikāyo kuṭiyo kārāpessatha assāmikāyo attuddesikāyo appamāṇikāyo.


pli: Te tumhe yācanabahulā viññattibahulā viharissatha—


pli: “purisaṁ detha purisatthakaraṁ detha …pe… tiṇaṁ detha mattikaṁ dethā”ti.


pli: Netaṁ moghapurisā, appasannānaṁ vā pasādāya …pe…


pli: vigarahitvā dhammiṁ kathaṁ katvā bhikkhū āmantesi—


pli: “Bhūtapubbaṁ, bhikkhave, dve bhātaro isayo gaṅgaṁ nadiṁ upanissāya vihariṁsu.


pli: Atha kho, bhikkhave, maṇikaṇṭho nāgarājā gaṅgaṁ nadiṁ uttaritvā yena kaniṭṭho isi tenupasaṅkami; upasaṅkamitvā kaniṭṭhaṁ isiṁ sattakkhattuṁ bhogehi parikkhipitvā uparimuddhani mahantaṁ phaṇaṁ karitvā aṭṭhāsi.


pli: Atha kho, bhikkhave, kaniṭṭho isi tassa nāgassa bhayā kiso ahosi lūkho dubbaṇṇo uppaṇḍuppaṇḍukajāto dhamanisanthatagatto.


pli: Addasa kho, bhikkhave, jeṭṭho isi kaniṭṭhaṁ isiṁ kisaṁ lūkhaṁ dubbaṇṇaṁ uppaṇḍuppaṇḍukajātaṁ dhamanisanthatagattaṁ.


pli: Disvāna kaniṭṭhaṁ isiṁ etadavoca—


pli: ‘kissa tvaṁ, bho, kiso lūkho dubbaṇṇo uppaṇḍuppaṇḍukajāto dhamanisanthatagatto’ti?


pli: ‘Idha, bho, maṇikaṇṭho nāgarājā gaṅgaṁ nadiṁ uttaritvā yenāhaṁ tenupasaṅkami; upasaṅkamitvā maṁ sattakkhattuṁ bhogehi parikkhipitvā uparimuddhani mahantaṁ phaṇaṁ karitvā aṭṭhāsi.


pli: Tassāhaṁ, bho, nāgassa bhayā kiso lūkho dubbaṇṇo uppaṇḍuppaṇḍukajāto dhamanisanthatagatto’ti.


pli: ‘Icchasi pana tvaṁ, bho, tassa nāgassa anāgamanan’ti?


pli: ‘Icchāmahaṁ, bho, tassa nāgassa anāgamanan’ti.


pli: ‘Api pana tvaṁ, bho, tassa nāgassa kiñci passasī’ti?


pli: ‘Passāmahaṁ, bho, maṇimassa kaṇṭhe pilandhanan’ti.


pli: ‘Tena hi tvaṁ, bho, taṁ nāgaṁ maṇiṁ yāca—


pli: “maṇiṁ me, bho, dehi;


pli: maṇinā me attho”’ti.


pli: Atha kho, bhikkhave, maṇikaṇṭho nāgarājā gaṅgaṁ nadiṁ uttaritvā yena kaniṭṭho isi tenupasaṅkami; upasaṅkamitvā ekamantaṁ aṭṭhāsi.


pli: Ekamantaṁ ṭhitaṁ kho, bhikkhave, maṇikaṇṭhaṁ nāgarājānaṁ kaniṭṭho isi etadavoca—


pli: ‘maṇiṁ me, bho, dehi;


pli: maṇinā me attho’ti.


pli: Atha kho, bhikkhave, maṇikaṇṭho nāgarājā—


pli: ‘bhikkhu maṇiṁ yācati, bhikkhussa maṇinā attho’ti khippaññeva agamāsi.


pli: Dutiyampi kho, bhikkhave, maṇikaṇṭho nāgarājā gaṅgaṁ nadiṁ uttaritvā yena kaniṭṭho isi tenupasaṅkami.


pli: Addasa kho, bhikkhave, kaniṭṭho isi maṇikaṇṭhaṁ nāgarājānaṁ dūratova āgacchantaṁ.


pli: Disvāna maṇikaṇṭhaṁ nāgarājānaṁ etadavoca—


pli: ‘bhikkhu maṇiṁ yācati, bhikkhussa maṇinā attho’ti tatova paṭinivatti.


pli: Tatiyampi kho, bhikkhave, maṇikaṇṭho nāgarājā gaṅgaṁ nadiṁ uttarati.


pli: Addasa kho, bhikkhave, kaniṭṭho isi maṇikaṇṭhaṁ nāgarājānaṁ gaṅgaṁ nadiṁ uttarantaṁ.


pli: Atha kho, bhikkhave, maṇikaṇṭho nāgarājā kaniṭṭhaṁ isiṁ gāthāhi ajjhabhāsi—


pli: ‘Mamannapānaṁ vipulaṁ uḷāraṁ,


pli: Uppajjatīmassa maṇissa hetu;


pli: Taṁ te na dassaṁ atiyācakosi,


pli: Na cāpi te assamamāgamissaṁ.


pli: Susū yathā sakkharadhotapāṇī,


pli: Tāsesi maṁ selamāyācamāno;


pli: Na cāpi te assamamāgamissan’ti.


pli: ‘bhikkhu maṇiṁ yācati, bhikkhussa maṇinā attho’ti pakkāmi.


pli: Tathā pakkantova ahosi, na puna paccāgañchi.


pli: Atha kho, bhikkhave, kaniṭṭho isi tassa nāgassa dassanīyassa adassanena bhiyyoso mattāya kiso ahosi lūkho dubbaṇṇo, uppaṇḍuppaṇḍukajāto dhamanisanthatagatto.


pli: Addasa kho, bhikkhave, jeṭṭho isi kaniṭṭhaṁ isiṁ bhiyyoso mattāya kisaṁ lūkhaṁ dubbaṇṇaṁ uppaṇḍuppaṇḍukajātaṁ dhamanisanthatagattaṁ.


pli: Disvāna kaniṭṭhaṁ isiṁ etadavoca—


pli: ‘kissa tvaṁ, bho, bhiyyoso mattāya kiso lūkho dubbaṇṇo uppaṇḍuppaṇḍukajāto dhamanisanthatagatto’ti?


pli: ‘Tassāhaṁ, bho, nāgassa dassanīyassa adassanena bhiyyoso mattāya kiso lūkho dubbaṇṇo uppaṇḍuppaṇḍukajāto dhamanisanthatagatto’ti.


pli: Atha kho, bhikkhave, jeṭṭho isi kaniṭṭhaṁ isiṁ gāthāya ajjhabhāsi—


pli: ‘Na taṁ yāce yassapiyaṁ jigīse,


pli: Videsso hoti atiyācanāya;


pli: Nāgo maṇiṁ yācito brāhmaṇena,


pli: Adassanaññeva tadajjhagamā’ti.


pli: Tesañhi nāma, bhikkhave, tiracchānagatānaṁ pāṇānaṁ amanāpā bhavissati yācanā amanāpā viññatti.


pli: Kimaṅgaṁ pana manussabhūtānaṁ.


pli: Bhūtapubbaṁ, bhikkhave, aññataro bhikkhu himavantapasse viharati aññatarasmiṁ vanasaṇḍe.


pli: Tassa kho, bhikkhave, vanasaṇḍassa avidūre mahantaṁ ninnaṁ pallalaṁ.


pli: Atha kho, bhikkhave, mahāsakuṇasaṅgho tasmiṁ pallale divasaṁ gocaraṁ caritvā sāyaṁ taṁ vanasaṇḍaṁ vāsāya upagacchati.


pli: Atha kho, bhikkhave, so bhikkhu tassa sakuṇasaṅghassa saddena ubbāḷho yenāhaṁ tenupasaṅkami; upasaṅkamitvā maṁ abhivādetvā ekamantaṁ nisīdi.


pli: Ekamantaṁ nisinnaṁ kho ahaṁ, bhikkhave, taṁ bhikkhuṁ etadavoca—


pli: ‘kacci, bhikkhu, khamanīyaṁ kacci yāpanīyaṁ


pli: kaccisi appakilamathena addhānaṁ āgato?


pli: Kuto ca tvaṁ, bhikkhu, āgacchasī’ti?


pli: ‘Khamanīyaṁ, bhagavā, yāpanīyaṁ, bhagavā.


pli: Appakilamathena cāhaṁ, bhante, addhānaṁ āgato.


pli: Atthi, bhante, himavantapasse mahāvanasaṇḍo.


pli: Tassa kho pana, bhante, vanasaṇḍassa avidūre mahantaṁ ninnaṁ pallalaṁ.


pli: Atha kho, bhante, mahāsakuṇasaṅgho tasmiṁ pallale divasaṁ gocaraṁ caritvā sāyaṁ taṁ vanasaṇḍaṁ vāsāya upagacchati.


pli: Tato ahaṁ, bhagavā, āgacchāmi—


pli: tassa sakuṇasaṅghassa saddena ubbāḷho’ti.


pli: ‘Icchasi pana tvaṁ, bhikkhu, tassa sakuṇasaṅghassa anāgamanan’ti?


pli: ‘Icchāmahaṁ, bhagavā, tassa sakuṇasaṅghassa anāgamanan’ti.


pli: ‘Tena hi tvaṁ, bhikkhu, tattha gantvā taṁ vanasaṇḍaṁ ajjhogāhetvā rattiyā paṭhamaṁ yāmaṁ tikkhattuṁ saddamanussāvehi—


pli: suṇantu me, bhonto sakuṇā,


pli: yāvatikā imasmiṁ vanasaṇḍe vāsaṁ upagatā, pattena me attho.


pli: Ekekaṁ me, bhonto, pattaṁ dadantū’ti.


pli: Rattiyā majjhimaṁ yāmaṁ …


pli: rattiyā pacchimaṁ yāmaṁ tikkhattuṁ saddamanussāvehi—


pli: ‘suṇantu me, bhonto sakuṇā,


pli: Atha kho, bhikkhave, so bhikkhu tattha gantvā taṁ vanasaṇḍaṁ ajjhogāhetvā rattiyā paṭhamaṁ yāmaṁ tikkhattuṁ saddamanussāvesi—


pli: rattiyā pacchimaṁ yāmaṁ tikkhattuṁ saddamanussāvesi—


pli: Atha kho, bhikkhave, so sakuṇasaṅgho—


pli: ‘bhikkhu pattaṁ yācati bhikkhussa pattena attho’ti


pli: tamhā vanasaṇḍā pakkāmi.


pli: Tathā pakkantova ahosi na puna paccāgañchi.


pli: Tesañhi nāma, bhikkhave, tiracchānagatānaṁ pāṇānaṁ amanāpā bhavissati yācanā amanāpā viññatti.


pli: Kimaṅgaṁ pana manussabhūtānaṁ.


pli: Bhūtapubbaṁ, bhikkhave, raṭṭhapālassa kulaputtassa pitā raṭṭhapālaṁ kulaputtaṁ gāthāya ajjhabhāsi—


pli: ‘Apāhaṁ te na jānāmi,


pli: raṭṭhapāla bahū janā;


pli: Te maṁ saṅgamma yācanti,


pli: kasmā maṁ tvaṁ na yācasī’ti.


pli: ‘Yācako appiyo hoti,


pli: yācaṁ adadamappiyo;


pli: Tasmāhaṁ taṁ na yācāmi,


pli: mā me videssanā ahū’ti.


pli: So hi nāma, bhikkhave, raṭṭhapālo kulaputto sakaṁ pitaraṁ evaṁ vakkhati.


pli: Kimaṅgaṁ pana jano janaṁ.


pli: Gihīnaṁ, bhikkhave, dussaṁharāni bhogāni sambhatānipi durakkhiyāni.


pli: Tattha nāma tumhe, moghapurisā, evaṁ dussaṁharesu bhogesu sambhatesupi durakkhiyesu yācanabahulā viññattibahulā viharissatha—


pli: ‘purisaṁ detha, purisatthakaraṁ detha, goṇaṁ detha, sakaṭaṁ detha, vāsiṁ detha, parasuṁ detha, kuṭhāriṁ detha, kudālaṁ detha, nikhādanaṁ detha, valliṁ detha, veḷuṁ detha, muñjaṁ detha, pabbajaṁ detha, tiṇaṁ detha, mattikaṁ dethā’ti.


pli: Netaṁ, moghapurisā, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Saññācikāya pana bhikkhunā kuṭiṁ kārayamānena assāmikaṁ attuddesaṁ pamāṇikā kāretabbā. Tatridaṁ pamāṇaṁ—dīghaso dvādasa vidatthiyo, sugatavidatthiyā; tiriyaṁ sattantarā.


pli: Bhikkhū abhinetabbā vatthudesanāya. Tehi bhikkhūhi vatthu desetabbaṁ— anārambhaṁ saparikkamanaṁ.


pli: Sārambhe ce bhikkhu vatthusmiṁ aparikkamane saññācikāya kuṭiṁ kāreyya, bhikkhū vā anabhineyya vatthudesanāya, pamāṇaṁ vā atikkāmeyya, saṅghādiseso”ti.


pli: Saññācikā nāma


pli: sayaṁ yācitvā purisampi purisatthakarampi goṇampi sakaṭampi vāsimpi parasumpi kuṭhārimpi kudālampi nikhādanampi vallimpi veḷumpi muñjampi pabbajampi tiṇampi mattikampi.


pli: Kuṭi nāma


pli: ullittā vā hoti avalittā vā ullittāvalittā vā.


pli: Kārayamānenāti


pli: karonto vā kārāpento vā.


pli: Assāmikanti


pli: na añño koci sāmiko hoti, itthī vā puriso vā gahaṭṭho vā pabbajito vā.


pli: Attuddesanti


pli: attano atthāya.


pli: Pamāṇikā kāretabbā.


pli: Tatridaṁ pamāṇaṁ—dīghaso dvādasa vidatthiyo, sugatavidatthiyāti


pli: bāhirimena mānena.


pli: Tiriyaṁ sattantarāti


pli: abbhantarimena mānena.


pli: Bhikkhū abhinetabbā vatthudesanāyāti


pli: tena kuṭikārakena bhikkhunā kuṭivatthuṁ sodhetvā saṅghaṁ upasaṅkamitvā ekaṁsaṁ uttarāsaṅgaṁ karitvā vuḍḍhānaṁ bhikkhūnaṁ pāde vanditvā ukkuṭikaṁ nisīditvā añjaliṁ paggahetvā evamassa vacanīyo—


pli: “ahaṁ, bhante, saññācikāya kuṭiṁ kattukāmo assāmikaṁ attuddesaṁ.


pli: Sohaṁ, bhante, saṅghaṁ kuṭivatthuolokanaṁ yācāmī”ti.


pli: Dutiyampi yācitabbā.


pli: Tatiyampi yācitabbā.


pli: Sace sabbo saṅgho ussahati kuṭivatthuṁ oloketuṁ, sabbena saṅghena oloketabbaṁ.


pli: No ce sabbo saṅgho ussahati kuṭivatthuṁ oloketuṁ, ye tattha honti bhikkhū byattā paṭibalā sārambhaṁ anārambhaṁ saparikkamanaṁ aparikkamanaṁ jānituṁ te yācitvā sammannitabbā.


pli: “Evañca pana, bhikkhave, sammannitabbā.


pli: Byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Ayaṁ itthannāmo bhikkhu saññācikāya kuṭiṁ kattukāmo assāmikaṁ attuddesaṁ.


pli: So saṅghaṁ kuṭivatthuolokanaṁ yācati.


pli: Yadi saṅghassa pattakallaṁ, saṅgho itthannāmañca itthannāmañca bhikkhū sammanneyya itthannāmassa bhikkhuno kuṭivatthuṁ oloketuṁ.


pli: Esā ñatti.


pli: Suṇātu me, bhante, saṅgho.


pli: Saṅgho itthannāmañca itthannāmañca bhikkhū sammannati itthannāmassa bhikkhuno kuṭivatthuṁ oloketuṁ.


pli: Yassāyasmato khamati itthannāmassa ca itthannāmassa ca bhikkhūnaṁ sammuti itthannāmassa bhikkhuno kuṭivatthuṁ oloketuṁ, so tuṇhassa;


pli: yassa nakkhamati, so bhāseyya.


pli: Sammatā saṅghena itthannāmo ca itthannāmo ca bhikkhū itthannāmassa bhikkhuno kuṭivatthuṁ oloketuṁ.


pli: Khamati saṅghassa, tasmā tuṇhī,


pli: evametaṁ dhārayāmī’”ti.


pli: Tehi sammatehi bhikkhūhi tattha gantvā kuṭivatthu oloketabbaṁ, sārambhaṁ anārambhaṁ saparikkamanaṁ aparikkamanaṁ jānitabbaṁ.


pli: Sace sārambhaṁ hoti aparikkamanaṁ, “mā idha karī”ti vattabbo.


pli: Sace anārambhaṁ hoti saparikkamanaṁ, saṅghassa ārocetabbaṁ—


pli: “anārambhaṁ saparikkamanan”ti.


pli: Tena kuṭikārakena bhikkhunā saṅghaṁ upasaṅkamitvā ekaṁsaṁ uttarāsaṅgaṁ karitvā vuḍḍhānaṁ bhikkhūnaṁ pāde vanditvā ukkuṭikaṁ nisīditvā añjaliṁ paggahetvā evamassa vacanīyo—


pli: “ahaṁ, bhante, saññācikāya kuṭiṁ kattukāmo assāmikaṁ attuddesaṁ.


pli: Sohaṁ, bhante, saṅghaṁ kuṭivatthudesanaṁ yācāmī”ti.


pli: Dutiyampi yācitabbā.


pli: Tatiyampi yācitabbā.


pli: “Byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Ayaṁ itthannāmo bhikkhu saññācikāya kuṭiṁ kattukāmo assāmikaṁ attuddesaṁ.


pli: So saṅghaṁ kuṭivatthudesanaṁ yācati.


pli: Yadi saṅghassa pattakallaṁ, saṅgho itthannāmassa bhikkhuno kuṭivatthuṁ deseyya.


pli: Esā ñatti.


pli: Suṇātu me, bhante, saṅgho.


pli: Saṅgho itthannāmassa bhikkhuno kuṭivatthuṁ deseti.


pli: Yassāyasmato khamati itthannāmassa bhikkhuno kuṭivatthussa desanā, so tuṇhassa;


pli: yassa nakkhamati, so bhāseyya.


pli: Desitaṁ saṅghena itthannāmassa bhikkhuno kuṭivatthu.


pli: Khamati saṅghassa, tasmā tuṇhī,


pli: evametaṁ dhārayāmī’”ti.


pli: Sārambhaṁ nāma


pli: kipillikānaṁ vā āsayo hoti, upacikānaṁ vā āsayo hoti, undūrānaṁ vā āsayo hoti, ahīnaṁ vā āsayo hoti, vicchikānaṁ vā āsayo hoti, satapadīnaṁ vā āsayo hoti, hatthīnaṁ vā āsayo hoti, assānaṁ vā āsayo hoti, sīhānaṁ vā āsayo hoti, byagghānaṁ vā āsayo hoti, dīpīnaṁ vā āsayo hoti, acchānaṁ vā āsayo hoti, taracchānaṁ vā āsayo hoti, yesaṁ kesañci tiracchānagatānaṁ pāṇānaṁ āsayo hoti,


pli: pubbaṇṇanissitaṁ vā hoti, aparaṇṇanissitaṁ vā hoti, abbhāghātanissitaṁ vā hoti, āghātananissitaṁ vā hoti, susānanissitaṁ vā hoti, uyyānanissitaṁ vā hoti, rājavatthunissitaṁ vā hoti, hatthisālānissitaṁ vā hoti, assasālānissitaṁ vā hoti, bandhanāgāranissitaṁ vā hoti, pānāgāranissitaṁ vā hoti, sūnanissitaṁ vā hoti, racchānissitaṁ vā hoti, caccaranissitaṁ vā hoti, sabhānissitaṁ vā hoti, saṁsaraṇanissitaṁ vā hoti.


pli: Etaṁ sārambhaṁ nāma.


pli: Aparikkamanaṁ nāma


pli: na sakkā hoti yathāyuttena sakaṭena anuparigantuṁ samantā nisseṇiyā anuparigantuṁ. Etaṁ aparikkamanaṁ nāma.


pli: Anārambhaṁ nāma


pli: na kipillikānaṁ vā āsayo hoti, na upacikānaṁ vā āsayo hoti, na undūrānaṁ vā āsayo hoti, na ahīnaṁ vā āsayo hoti, na vicchikānaṁ vā āsayo hoti, na satapadīnaṁ vā āsayo hoti …pe… na saṁsaraṇanissitaṁ vā hoti. Etaṁ anārambhaṁ nāma.


pli: Saparikkamanaṁ nāma


pli: sakkā hoti yathāyuttena sakaṭena anuparigantuṁ, samantā nisseṇiyā anuparigantuṁ. Etaṁ saparikkamanaṁ nāma.


pli: Saññācikā nāma


pli: sayaṁ yācitvā purisampi purisatthakarampi …pe… mattikampi.


pli: Kuṭi nāma


pli: ullittā vā hoti avalittā vā ullittāvalittā vā.


pli: Kāreyyāti


pli: karoti vā kārāpeti vā.


pli: Bhikkhū vā anabhineyya, vatthudesanāya pamāṇaṁ vā atikkāmeyyāti


pli: ñattidutiyena kammena kuṭivatthuṁ na desāpetvā, āyāmato vā vitthārato vā antamaso kesaggamattampi atikkāmetvā karoti vā kārāpeti vā, payoge dukkaṭaṁ.


pli: Ekaṁ piṇḍaṁ anāgate āpatti thullaccayassa.


pli: Tasmiṁ piṇḍe āgate āpatti saṅghādisesassa.


pli: Saṅghādisesoti


pli: …pe… tenapi vuccati “saṅghādiseso”ti.


pli: Bhikkhu kuṭiṁ karoti adesitavatthukaṁ sārambhaṁ aparikkamanaṁ, āpatti saṅghādisesena dvinnaṁ dukkaṭānaṁ.


pli: Bhikkhu kuṭiṁ karoti adesitavatthukaṁ sārambhaṁ saparikkamanaṁ, āpatti saṅghādisesena dukkaṭassa.


pli: Bhikkhu kuṭiṁ karoti adesitavatthukaṁ anārambhaṁ aparikkamanaṁ, āpatti saṅghādisesena dukkaṭassa.


pli: Bhikkhu kuṭiṁ karoti adesitavatthukaṁ anārambhaṁ saparikkamanaṁ, āpatti saṅghādisesassa.


pli: Bhikkhu kuṭiṁ karoti desitavatthukaṁ sārambhaṁ aparikkamanaṁ, āpatti dvinnaṁ dukkaṭānaṁ.


pli: Bhikkhu kuṭiṁ karoti desitavatthukaṁ sārambhaṁ saparikkamanaṁ, āpatti dukkaṭassa.


pli: Bhikkhu kuṭiṁ karoti desitavatthukaṁ anārambhaṁ aparikkamanaṁ, āpatti dukkaṭassa.


pli: Bhikkhu kuṭiṁ karoti desitavatthukaṁ anārambhaṁ saparikkamanaṁ, anāpatti.


pli: Bhikkhu kuṭiṁ karoti pamāṇātikkantaṁ sārambhaṁ aparikkamanaṁ, āpatti saṅghādisesena dvinnaṁ dukkaṭānaṁ.


pli: Bhikkhu kuṭiṁ karoti pamāṇātikkantaṁ sārambhaṁ saparikkamanaṁ, āpatti saṅghādisesena dukkaṭassa.


pli: Bhikkhu kuṭiṁ karoti pamāṇātikkantaṁ anārambhaṁ aparikkamanaṁ, āpatti saṅghādisesena dukkaṭassa.


pli: Bhikkhu kuṭiṁ karoti pamāṇātikkantaṁ anārambhaṁ saparikkamanaṁ, āpatti saṅghādisesassa.


pli: Bhikkhu kuṭiṁ karoti pamāṇikaṁ sārambhaṁ aparikkamanaṁ, āpatti dvinnaṁ dukkaṭānaṁ.


pli: Bhikkhu kuṭiṁ karoti pamāṇikaṁ sārambhaṁ saparikkamanaṁ, āpatti dukkaṭassa.


pli: Bhikkhu kuṭiṁ karoti pamāṇikaṁ anārambhaṁ aparikkamanaṁ, āpatti dukkaṭassa.


pli: Bhikkhu kuṭiṁ karoti pamāṇikaṁ anārambhaṁ saparikkamanaṁ, anāpatti.


pli: Bhikkhu kuṭiṁ karoti adesitavatthukaṁ pamāṇātikkantaṁ sārambhaṁ aparikkamanaṁ, āpatti dvinnaṁ saṅghādisesena dvinnaṁ dukkaṭānaṁ.


pli: Bhikkhu kuṭiṁ karoti adesitavatthukaṁ pamāṇātikkantaṁ sārambhaṁ saparikkamanaṁ, āpatti dvinnaṁ saṅghādisesena dukkaṭassa.


pli: Bhikkhu kuṭiṁ karoti adesitavatthukaṁ pamāṇātikkantaṁ anārambhaṁ aparikkamanaṁ, āpatti dvinnaṁ saṅghādisesena dukkaṭassa.


pli: Bhikkhu kuṭiṁ karoti adesitavatthukaṁ pamāṇātikkantaṁ anārambhaṁ saparikkamanaṁ, āpatti dvinnaṁ saṅghādisesānaṁ.


pli: Bhikkhu kuṭiṁ karoti desitavatthukaṁ pamāṇikaṁ sārambhaṁ aparikkamanaṁ, āpatti dvinnaṁ dukkaṭānaṁ.


pli: Bhikkhu kuṭiṁ karoti desitavatthukaṁ pamāṇikaṁ sārambhaṁ saparikkamanaṁ, āpatti dukkaṭassa.


pli: Bhikkhu kuṭiṁ karoti desitavatthukaṁ pamāṇikaṁ anārambhaṁ aparikkamanaṁ, āpatti dukkaṭassa.


pli: Bhikkhu kuṭiṁ karoti desitavatthukaṁ pamāṇikaṁ anārambhaṁ saparikkamanaṁ, anāpatti.


pli: Bhikkhu samādisati—


pli: “kuṭiṁ me karothā”ti.


pli: Tassa kuṭiṁ karonti adesitavatthukaṁ sārambhaṁ aparikkamanaṁ, āpatti saṅghādisesena dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti saṅghādisesena dukkaṭassa …pe…


pli: anārambhaṁ aparikkamanaṁ, āpatti saṅghādisesena dukkaṭassa …pe…


pli: anārambhaṁ saparikkamanaṁ, āpatti saṅghādisesassa.


pli: Tassa kuṭiṁ karonti desitavatthukaṁ sārambhaṁ aparikkamanaṁ, āpatti dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti dukkaṭassa …pe…


pli: anārambhaṁ aparikkamanaṁ, āpatti dukkaṭassa …pe…


pli: anārambhaṁ saparikkamanaṁ, anāpatti.


pli: Tassa kuṭiṁ karonti pamāṇātikkantaṁ sārambhaṁ aparikkamanaṁ, āpatti saṅghādisesena dvinnaṁ dukkaṭānaṁ …pe…


pli: Tassa kuṭiṁ karonti pamāṇikaṁ sārambhaṁ aparikkamanaṁ, āpatti dvinnaṁ dukkaṭānaṁ …pe…


pli: Tassa kuṭiṁ karonti adesitavatthukaṁ pamāṇātikkantaṁ sārambhaṁ aparikkamanaṁ, āpatti dvinnaṁ saṅghādisesena dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti dvinnaṁ saṅghādisesena dukkaṭassa …pe…


pli: anārambhaṁ aparikkamanaṁ, āpatti dvinnaṁ saṅghādisesena dukkaṭassa …pe…


pli: anārambhaṁ saparikkamanaṁ, āpatti dvinnaṁ saṅghādisesānaṁ.


pli: Tassa kuṭiṁ karonti desitavatthukaṁ pamāṇikaṁ sārambhaṁ aparikkamanaṁ, āpatti dvinnaṁ dukkaṭānaṁ …pe…


pli: Bhikkhu samādisitvā pakkamati— “kuṭiṁ me karothā”ti.


pli: Na ca samādisati— “desitavatthukā ca hotu anārambhā ca saparikkamanā cā”ti.


pli: Tassa kuṭiṁ karonti adesitavatthukaṁ sārambhaṁ aparikkamanaṁ, āpatti saṅghādisesena dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti saṅghādisesena dukkaṭassa …pe…


pli: anārambhaṁ aparikkamanaṁ, āpatti saṅghādisesena dukkaṭassa …pe…


pli: anārambhaṁ saparikkamanaṁ, āpatti saṅghādisesassa.


pli: Tassa kuṭiṁ karonti desitavatthukaṁ sārambhaṁ aparikkamanaṁ, āpatti dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti dukkaṭassa …pe…


pli: anārambhaṁ aparikkamanaṁ, āpatti dukkaṭassa …pe…


pli: anārambhaṁ saparikkamanaṁ, anāpatti.


pli: Na ca samādisati— “pamāṇikā ca hotu anārambhā ca saparikkamanā cā”ti.


pli: Tassa kuṭiṁ karonti pamāṇātikkantaṁ sārambhaṁ aparikkamanaṁ, āpatti saṅghādisesena dvinnaṁ dukkaṭānaṁ …pe…


pli: Tassa kuṭiṁ karonti pamāṇikaṁ sārambhaṁ aparikkamanaṁ, āpatti dvinnaṁ dukkaṭānaṁ …pe…


pli: Na ca samādisati— “desitavatthukā ca hotu pamāṇikā ca anārambhā ca saparikkamanā cā”ti.


pli: Tassa kuṭiṁ karonti adesitavatthukaṁ pamāṇātikkantaṁ sārambhaṁ aparikkamanaṁ, āpatti dvinnaṁ saṅghādisesena dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti dvinnaṁ saṅghādisesena dukkaṭassa …pe…


pli: anārambhaṁ aparikkamanaṁ, āpatti dvinnaṁ saṅghādisesena dukkaṭassa …pe…


pli: anārambhaṁ saparikkamanaṁ, āpatti dvinnaṁ saṅghādisesānaṁ.


pli: Bhikkhu samādisitvā pakkamati— “kuṭiṁ me karothā”ti.


pli: Tassa kuṭiṁ karonti desitavatthukaṁ pamāṇikaṁ sārambhaṁ aparikkamanaṁ, āpatti dvinnaṁ dukkaṭānaṁ …pe…


pli: Samādisati ca— “desitavatthukā ca hotu anārambhā ca saparikkamanā cā”ti.


pli: Tassa kuṭiṁ karonti adesitavatthukaṁ sārambhaṁ aparikkamanaṁ.


pli: So suṇāti—“kuṭi kira me kayirati adesitavatthukā sārambhā aparikkamanā”ti.


pli: Tena bhikkhunā sāmaṁ vā gantabbaṁ dūto vā pāhetabbo—


pli: “desitavatthukā ca hotu anārambhā ca saparikkamanā cā”ti.


pli: No ce sāmaṁ vā gaccheyya dūtaṁ vā pahiṇeyya, āpatti dukkaṭassa.


pli: Tassa kuṭiṁ karonti adesitavatthukaṁ sārambhaṁ saparikkamanaṁ.


pli: So suṇāti—“kuṭi kira me kayirati adesitavatthukā sārambhā saparikkamanā”ti.


pli: “desitavatthukā ca hotu anārambhā cā”ti.


pli: Tassa kuṭiṁ karonti adesitavatthukaṁ anārambhaṁ aparikkamanaṁ.


pli: So suṇāti—“kuṭi kira me kayirati adesitavatthukā anārambhā aparikkamanā”ti.


pli: “desitavatthukā ca hotu saparikkamanā cā”ti.


pli: Tassa kuṭiṁ karonti adesitavatthukaṁ anārambhaṁ saparikkamanaṁ.


pli: So suṇāti—“kuṭi kira me kayirati adesitavatthukā anārambhā saparikkamanā”ti.


pli: “desitavatthukā hotū”ti.


pli: Bhikkhu samādisitvā pakkamati— “kuṭiṁ me karothā”ti.


pli: Tassa kuṭiṁ karonti desitavatthukaṁ sārambhaṁ aparikkamanaṁ.


pli: So suṇāti—“kuṭi kira me kayirati desitavatthukā sārambhā aparikkamanā”ti.


pli: “anārambhā ca hotu saparikkamanā cā”ti.


pli: Samādisati ca— “desitavatthukā ca hotu anārambhā ca saparikkamanā cā”ti.


pli: Tassa kuṭiṁ karonti desitavatthukaṁ sārambhaṁ saparikkamanaṁ.


pli: So suṇāti—“kuṭi kira me kayirati desitavatthukā sārambhā saparikkamanā”ti.


pli: Tena bhikkhunā sāmaṁ vā gantabbaṁ dūto vā pāhetabbo—


pli: “anārambhā hotū”ti.


pli: No ce sāmaṁ vā gaccheyya dūtaṁ vā pahiṇeyya, āpatti dukkaṭassa.


pli: Tassa kuṭiṁ karonti desitavatthukaṁ anārambhaṁ aparikkamanaṁ.


pli: So suṇāti—“kuṭi kira me kayirati desitavatthukā anārambhā aparikkamanā”ti.


pli: “saparikkamanā hotū”ti.


pli: Tassa kuṭiṁ karonti desitavatthukaṁ anārambhaṁ saparikkamanaṁ,


pli: anāpatti.


pli: Samādisati ca— “pamāṇikā ca hotu anārambhā ca saparikkamanā cā”ti.


pli: Tassa kuṭiṁ karonti pamāṇātikkantaṁ sārambhaṁ aparikkamanaṁ.


pli: So suṇāti—“kuṭi kira me kayirati pamāṇātikkantā sārambhā aparikkamanā”ti.


pli: “pamāṇikā ca hotu anārambhā ca saparikkamanā cā”ti …pe…


pli: “pamāṇikā ca hotu anārambhā cā”ti …pe…


pli: “pamāṇikā ca hotu saparikkamanā cā”ti …pe…


pli: “pamāṇikā hotū”ti.


pli: Bhikkhu samādisitvā pakkamati— “kuṭiṁ me karothā”ti.


pli: Tassa kuṭiṁ karonti pamāṇikaṁ sārambhaṁ aparikkamanaṁ.


pli: So suṇāti—“kuṭi kira me kayirati pamāṇikā sārambhā aparikkamanā”ti.


pli: Tena bhikkhunā sāmaṁ vā gantabbaṁ dūto vā pāhetabbo—


pli: “anārambhā ca hotu saparikkamanā cā”ti …pe…


pli: “anārambhā hotū”ti …pe…


pli: “saparikkamanā hotū”ti …pe…


pli: Samādisati ca— “desitavatthukā ca hotu pamāṇikā ca anārambhā ca saparikkamanā cā”ti.


pli: Tassa kuṭiṁ karonti adesitavatthukaṁ pamāṇātikkantaṁ sārambhaṁ aparikkamanaṁ.


pli: So suṇāti—“kuṭi kira me kayirati adesitavatthukā pamāṇātikkantā sārambhā aparikkamanā”ti.


pli: “desitavatthukā ca hotu pamāṇikā ca anārambhā ca saparikkamanā cā”ti …pe…


pli: “desitavatthukā ca hotu pamāṇikā ca anārambhā cā”ti …pe…


pli: “desitavatthukā ca hotu pamāṇikā ca saparikkamanā cā”ti …pe…


pli: “desitavatthukā ca hotu pamāṇikā cā”ti.


pli: No ce sāmaṁ vā gaccheyya dūtaṁ vā pahiṇeyya, āpatti dukkaṭassa.


pli: Tassa kuṭiṁ karonti desitavatthukaṁ pamāṇikaṁ sārambhaṁ aparikkamanaṁ.


pli: So suṇāti—“kuṭi kira me kayirati desitavatthukā pamāṇikā sārambhā aparikkamanā”ti.


pli: anāpatti.


pli: Bhikkhu samādisitvā pakkamati— “kuṭiṁ me karothā”ti.


pli: Samādisati ca— “desitavatthukā ca hotu anārambhā ca saparikkamanā cā”ti.


pli: Tassa kuṭiṁ karonti adesitavatthukaṁ sārambhaṁ aparikkamanaṁ, āpatti kārukānaṁ tiṇṇaṁ dukkaṭānaṁ …pe…


pli: sārambhaṁ saparikkamanaṁ, āpatti kārukānaṁ dvinnaṁ dukkaṭānaṁ …pe…


pli: anārambhaṁ aparikkamanaṁ, āpatti kārukānaṁ dvinnaṁ dukkaṭānaṁ …pe…


pli: anārambhaṁ saparikkamanaṁ, āpatti kārukānaṁ dukkaṭassa.


pli: Tassa kuṭiṁ karonti desitavatthukaṁ sārambhaṁ aparikkamanaṁ, āpatti kārukānaṁ dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti kārukānaṁ dukkaṭassa …pe…


pli: anārambhaṁ aparikkamanaṁ, āpatti kārukānaṁ dukkaṭassa …pe…


pli: anārambhaṁ saparikkamanaṁ, anāpatti.


pli: Samādisati ca— “pamāṇikā ca hotu anārambhā ca saparikkamanā cā”ti.


pli: Tassa kuṭiṁ karonti pamāṇātikkantaṁ sārambhaṁ aparikkamanaṁ, āpatti kārukānaṁ tiṇṇaṁ dukkaṭānaṁ …pe…


pli: Tassa kuṭiṁ karonti pamāṇikaṁ sārambhaṁ aparikkamanaṁ, āpatti kārukānaṁ dvinnaṁ dukkaṭānaṁ …pe…


pli: Samādisati ca— “desitavatthukā ca hotu pamāṇikā ca anārambhā ca saparikkamanā cā”ti.


pli: Tassa kuṭiṁ karonti adesitavatthukaṁ pamāṇātikkantaṁ sārambhaṁ aparikkamanaṁ, āpatti kārukānaṁ catunnaṁ dukkaṭānaṁ …pe…


pli: sārambhaṁ saparikkamanaṁ, āpatti kārukānaṁ tiṇṇaṁ dukkaṭānaṁ …pe…


pli: anārambhaṁ aparikkamanaṁ, āpatti kārukānaṁ tiṇṇaṁ dukkaṭānaṁ …pe…


pli: anārambhaṁ saparikkamanaṁ, āpatti kārukānaṁ dvinnaṁ dukkaṭānaṁ.


pli: Bhikkhu samādisitvā pakkamati— “kuṭiṁ me karothā”ti.


pli: Tassa kuṭiṁ karonti desitavatthukaṁ pamāṇikaṁ sārambhaṁ aparikkamanaṁ, āpatti kārukānaṁ dvinnaṁ dukkaṭānaṁ …pe…


pli: Tassa kuṭiṁ karonti adesitavatthukaṁ sārambhaṁ aparikkamanaṁ.


pli: So ce vippakate āgacchati, tena bhikkhunā sā kuṭi aññassa vā dātabbā bhinditvā vā puna kātabbā.


pli: No ce aññassa vā dadeyya bhinditvā vā puna kāreyya, āpatti saṅghādisesena dvinnaṁ dukkaṭānaṁ.


pli: Tassa kuṭiṁ karonti adesitavatthukaṁ sārambhaṁ saparikkamanaṁ.


pli: No ce aññassa vā dadeyya bhinditvā vā puna kāreyya, āpatti saṅghādisesena dukkaṭassa …pe…


pli: anārambhaṁ aparikkamanaṁ …pe…


pli: āpatti saṅghādisesena dukkaṭassa …pe…


pli: anārambhaṁ saparikkamanaṁ …pe… āpatti saṅghādisesassa.


pli: Tassa kuṭiṁ karonti desitavatthukaṁ sārambhaṁ aparikkamanaṁ.


pli: No ce aññassa vā dadeyya bhinditvā vā puna kāreyya, āpatti dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti dukkaṭassa …pe…


pli: anārambhaṁ aparikkamanaṁ, āpatti dukkaṭassa …pe…


pli: anārambhaṁ saparikkamanaṁ, anāpatti.


pli: Tassa kuṭiṁ karonti pamāṇātikkantaṁ sārambhaṁ aparikkamanaṁ.


pli: No ce aññassa vā dadeyya bhinditvā vā puna kāreyya, āpatti saṅghādisesena dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti saṅghādisesena dukkaṭassa …pe…


pli: anārambhaṁ aparikkamanaṁ, āpatti saṅghādisesena dukkaṭassa …pe…


pli: anārambhaṁ saparikkamanaṁ, āpatti saṅghādisesassa.


pli: Bhikkhu samādisitvā pakkamati— “kuṭiṁ me karothā”ti.


pli: Tassa kuṭiṁ karonti pamāṇikaṁ sārambhaṁ aparikkamanaṁ.


pli: So ce vippakate āgacchati, tena bhikkhunā sā kuṭi aññassa vā dātabbā bhinditvā vā puna kātabbā.


pli: Tassa kuṭiṁ karonti adesitavatthukaṁ pamāṇātikkantaṁ sārambhaṁ aparikkamanaṁ.


pli: No ce aññassa vā dadeyya bhinditvā vā puna kāreyya, āpatti dvinnaṁ saṅghādisesena dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti dvinnaṁ saṅghādisesena dukkaṭassa …pe…


pli: anārambhaṁ aparikkamanaṁ, āpatti dvinnaṁ saṅghādisesena dukkaṭassa …pe…


pli: anārambhaṁ saparikkamanaṁ, āpatti dvinnaṁ saṅghādisesānaṁ.


pli: Tassa kuṭiṁ karonti desitavatthukaṁ pamāṇikaṁ sārambhaṁ aparikkamanaṁ.


pli: No ce aññassa vā dadeyya bhinditvā vā puna kāreyya, āpatti dvinnaṁ dukkaṭānaṁ …pe…


pli: sārambhaṁ saparikkamanaṁ, āpatti dukkaṭassa …pe…


pli: anārambhaṁ aparikkamanaṁ, āpatti dukkaṭassa.


pli: Tassa kuṭiṁ karonti desitavatthukaṁ pamāṇikaṁ anārambhaṁ saparikkamanaṁ, anāpatti.


pli: Attanā vippakataṁ attanā pariyosāpeti, āpatti saṅghādisesassa.